Vreme 1447 - Slucaj kafane na Pancicevom vrhu: Istraga paralelne stvarnosti -->\nMISTERIOZNO IZGRAĐENO, MISTERIOZNO STOJI: Divlja gradnja na Pančićevom vrhu\nŠta pokazuju krivične prijave protiv predsednika opštine Brus i direktora javnog preduzeća Skijališta Srbije koje je podnelo Ministarstvo građevinarstva, i kada će "Slučaj Pančić" dobiti svoj sudski epilog\nNovi pokušaj saslušavanja Snežane Mitković u vezi sa krivičnom prijavom koju je protiv nje podnelo Ministarstvo građevinarstva, saobraćaja i infrastrukture zakazano je za 27. septembar 2018. godine, saopštilo je Osnovno tužilaštvo u Brusu. Ova misteriozna investitorka, za koju se sumnja da je počinila krivično delo građenja bez građevinske dozvole, izostala je sa letošnjeg saslušanja pravdajući se bolešću. Inače, Snežanu Mitković niko do sada nije video na gradilištu sporne kafane na vrhu Kopaonika u zoni nacionalnog parka, ni na adresi na kojoj je prijavljena niti na adresama firmi u kojima se formalno vodi kao vlasnica. Takođe, uspešno izbegava novinare i istražne organe Republike Srbije.\nDok čitaoci "Vremena" budu čitali ovaj tekst, već će se znati da ju je tužilac ovoga puta saslušao, a možda se dogodi i da, ako se ona pojavi, javnost konačno vidi ko je ta moćna žena čiju kafanu očevidno brani čitav državni vrh Srbije izuzev ministarke Zorane Mihajlović. Ona se našla "u problemu" zbog tekstova koji su se pojavili u nedeljniku "Vreme" posle istraživanja BIRN Srbija o tome kako se zidao objekat na Pančićevom vrhu koji po gabaritima i strukturi građenja višestruko prevazilazi zamišljeni ski-bar napravljen od drveta.\nPored Snežane Mitković, na udaru Ministarstva građevine našli su se i predsednik opštine Brus, "kontroverzni" Milutin Jeličić, kao i direktor JP Skijališta Srbije Dejan Ćika. Protiv njih je Ministarstvo, odnosno Sektor za inspekcijski nadzor, podnelo krivične prijave za krivična dela trgovine uticajem i priključenja objekta koji je izgrađen bez građevinske dozvole.\nU zbiru, za sada postoje tri prijave i tri postupka koji bi mogli da dovedu bar do utvrđivanja odgovornosti za prestupe učinjene u izgradnji tog divljeg objekta u nacionalnom parku, kao i radnjama koje su usledile kada je javno obelodanjeno da se sve radi bez potrebnih dozvola.\nIstragu protiv fiktivne – proksi – investitorke Mitković i direktora Ćike vodi tužilac Osnovnog tužilaštva u Brusu, dok je slučaj predsednika opštine Jeličića prosleđen Višem javnom tužilaštvu u Kraljevu, Posebnom odeljenju za suzbijanje korupcije. Ćika bi trebalo da bude saslušan u svojstvu okrivljenog 2. oktobra u Brusu, dok tužilaštvo u Kraljevu i dalje ne zna kada će saslušavati Milutina Jeličića.\nIako se tužilaštva "vade" na činjenicu da postupak prikupljanja informacija i dokaza traje dugo i da zavisi od toga kako će policija raditi svoj posao, izgleda da će se nešto dogoditi samo u slučaju da javnost drži sva svetla upaljena i da neprestano insistira na tome da se ovaj slučaj – kao simbol neverovatne bahatosti – dovede do kraja. To bi značilo utvrđivanje odgovornosti osumnjičenih i rušenje divljeg objekata onako kako je već bilo naložilo Ministarstvo.\nŠTA NAM GOVORE PRIJAVE: Inspektori ministarstva građevine utvrdili su niz nepravilnosti u radu Dejana Ćike, kao odgovorne osobe u JP Skijališta Srbija, kao i Milutina Jeličića, predsednika opštine Brus. Njih dvojica su svojim delovanjem, odnosno nedelovanjem – jer je to ono što bi istraga trebalo da utvrdi detaljno – omogućili Snežani Mitković kao formalnoj investitorki da započne i skoro okonča izgradnju objekta na Pančićevom vrhu, na mestu gde je to apsolutno nedozvoljeno. Ćiki i Jeličiću se stavlja na teret, odnosno sumnjiče se da su unutar svog polja delovanja omogućili ovoj misterioznoj osobi da na osnovu pribavljenih saglasnosti za izgradnju ski-bifea od drveta površine do 150 kvadrata podigne hotel-bunker veličine preko 1300 kvadratnih metara, o čemu je "Vreme" detaljno izveštavalo proteklih meseci.\nJavnost koja je pratila ono što je objavljivano na ovim stranicama, kao i na portalu "Insajder", upućena je u razmere prevare koju je organizovala Snežana Mitković, odnosno, onih koji su nju isturili kao formalnu investitorku.\nObjekat je zidan u periodu jul–novembar 2017. kada je posle pisanja BIRN-a reagovala inspekcija Ministarstva i donela prvo rešenje o rušenju jer je utvrđeno da se zida bez potrebne dokumentacije i da objekat višestruko prevazilazi dozvoljene gabarite ski-bifea. U periodu druga polovina novembra 2017. kraj januara 2018. godine, odnosno do trenutka kada je Ministarstvo donelo Rešenje o uklanjanju objekta dogodilo se još nekoliko stvari.\nNajpre, opština je Brus na zahtev JP Skijališta Srbije donela odluku o preparcelaciji parcele na kojoj je objekat podignut, pa on više nije bio na parceli broj 1877/1, kao u novembru i decembru 2017, nego je sve podeljeno na tri parcele i sada se nalazi na 1877/4.\nI, sada, kako se navodi u prijavi protiv direktora Skijališta, sporni objekat se nalazi na parceli broj 1877/4 katastarske opštine Brus, dok je terasa objekta, bašta kafića iz kog puca pogled na centar Kopaonika i pola Srbije, na parceli broj 95 ali u vlasništvu opštine Raška. Ova vešta igra iza scene dovešće do toga da se rušenje objekta prolongira unedogled, iz formalno-pravnih razloga, da "investitori" odrade sezonu na Kopaoniku sa kafeom Vrh 2017 i da se pred organe Ministarstva građevine postave nove prepreke.\nFinale se dogodilo u julu 2018. kada je republički građevinski inspektor, postupajući po žalbi Snežane Mitković, poništio rešenje o uklanjanju objekta ali, u istom danu, doneo novo rešenje o uklanjanju objekta sa navođenjem parcela posle preparcelacije.\nDRUGI ARGUMENT INVESTITORKE: Kroz serijal "Insajdera" "Vrh bezakonja" javnost je mogla da sazna za detalje ove administrativne igre. Jedna od najperfidnijih stvari koje su organizatori te investicije uradili tiče se lažnog upisivanja ovog objekata na spisak za legalizaciju koji je važio za izgrađene objekte do 29. januara 2014. godine.\nDa uprostimo: uz pomoć veza u opštini Brus, kako se navodi u prijavi protiv predsednika opštine, Mitković je uspela da izdejstvuje da se nepostojeći objekat – nepostojeći u januaru 2014. – nađe na spisku onih koje bi trebalo legalizovati. Dakle, Mitković je tvrdila da je ono što je sazidano od jula do novembra 2017. bilo u nekom obliku sazidano tri godine ranije!\nInspektorke Ministarstva su zbog toga morale da se vrate u prošlost i da provere arhiv: satelitske snimke objavljene na INSPIRE WEB portalu RS iz 2015. potvrdile su da u to doba na tom mestu nije bilo objekta.\nPored toga – piše u prijavi protiv predsednika opštine – "nakon zvanično završenog popisa u skladu sa odredbama Zakona o ozakonjenju objekata, uvidom u popisne liste svih nelegalno izgrađenih objekata u NP Kopaonik konstatovano je da objekat na kat. Parceli 1877/1 KO Brzeće (stari broj), sada 1877/4 KO Brzeće, nije popisan iz čega proizilazi da isti nije postojao na terenu u 2016. godini".\nPošto su utvrdile ono što je laicima nesumnjivo, inspektorke su proverile na koji način se dokument sa datumom od 20. januara 2014. našao u arhivi opštine Brus. Ni šefica odseka za urbanizam i građevinarstvo ni načelnik opštinske uprave nisu znali ništa o tome na koji način se "predmet Mitković" našao među ostalima iz tog perioda.\nDodatna istraga je donela objašnjenje: lažnu prijavu za stavljanje na spisak objekata za legalizaciju omogućio je svojim postupkom Aranđel Stojković, zamenik predsednika opštine koji se docnije pokajao zbog toga i u pisanoj izjavi objasnio da je sve uradio na nagovor predsednika opštine koji ga je doveo u zabludu.\nČEMU DA SE NADAMO: Dakle, šta nam govore i šta saznajemo iz obrazloženja krivičnih prijava protiv Mitković, Jeličića i Ćike? Ovaj "tim" je pokušao, na neki način, da pravno-formalno zamaskira izgradnju monumentalne divlje gradnje na vrhu Kopaonika. U posao se krenulo davanjem saglasnosti za izgradnju ski-bifea od 150 kvadrata od drveta na vrhu poznate ski-staze koji, da je izgrađen, ne bi bio ni primećen niti bi se neko njime bavio. Međutim, kada je u javnosti obelodanjeno da se umesto toga podiže mastodont od 1300 plus kvadrata, neko se u državi zbog toga uznemirio i počeo da radi svoj posao. Od tog trenutka investitor menja taktiku i kreće u proces odugovlačenja koji zasniva na falsifikovanju stvarnosti proizvodnjom dokumenata o objektu koji nije postojao i pokretanjem spora protiv opštine Brus, jer, zaboga, nisu radili svoj posao i na vreme prosledili zahtev za legalizaciju u Beograd.\nPritisak javnosti i za sada odlučni ljudi u Ministarstvu doveli su do toga da se slučaj ne zabašuri i da ga ne prekriju različiti spinovi – bilo premijerke Ane Brnabić, bilo ministra Nebojše Stefanovića, bilo predsednika Srbije Aleksandra Vučića.\nZa manje od godinu dana ovaj simbolički slučaj postao je neka vrsta Kartagine: ako želimo da Srbija preživi i bude država zasnovana na pravu, ova divlja gradnja mora da bude porušena. Ako se to ne dogodi, biće jasno da prisustvujemo pokušaju pravljenja paralelne realnosti u kojoj nam govore da postoji nešto čega nema. Postupci protiv Mitković, Jeličića i Ćike, ukoliko ih tužilaštva budu vodila profesionalno, mogli bi da otkriju ko zapravo stoji iza projekta i da se sazna ko ih je sve štitio.


Da li će naslednici dobiti obećanu zemlju u Besnom Foku - www.lobi-info.rs\nDa li će naslednici dobiti obećanu zemlju u Besnom Foku\n11. novembra 2013. 11. novembra 2013.\nDragomir Draško Vukašinović se već godinama pita da li će dobiti pet hektara zemlje u naselju Besni Fok, koju je njegovom ocu poklonio kralj Aleksandar Prvi Karađorđević, zbog zahvalnosti na dobrovoljnom učestvovanju u ratu.\nMnogi dobrovoljci su u to vreme dobijali zemljište u Pančevačkom i Jabučkom ritu, a njihovi naslednici nemaju prava.\nMiraš Vukašinović je dobrovoljno ratovao za Srbiju u Prvom svetskom ratu te mu je kralj, Aleksandar Prvi Karađorđević, poklonio pet hektara močvarne zemlje u naselju Besni Fok. Zemlja mu je oduzeta posle Drugog svetskog rata što njegov sin, Draško, smatra nepravdom.\n“Kao zahvalnost od otadžbine, ministar poljoprivrede lično je uručio mom ocu uverenje za pet hektara na području današnjeg Besnog Foka. To uverenje je služilo kao tapija na zemljište.\nPošto je to zapravo bilo močvarno tle, tadašnje ministarstvo poljoprivrede plaćalo je rentu našoj porodici za zemljište koje moj otac nije koristio. Pošto sam zašao u godine, ne mogu da doživim državne obveznice i smatram da bi bilo pravedno da dobijem pet hektara od 5.000 hektara državnog zemljišta iz beogradskog atara, rekao je Dragomir Vukašinović (84).\nAli “Udruženje ratnih dobrovoljaca 1912–1918, njihovih potomaka i poštovalaca“, se takođe zalaže za vraćanje imovine, podnevši zahtev Agenciji za restituciju i Ministarstvu finansija Vlade Srbije radi izmene Zakona o vraćanju oduzete imovine i obeštećenju.\n“Oni nisu mogli da stupe u posed zemlje do 6. aprila 1941. godine iz poznatih razloga – nastupio je Aprilski rat i razbijanje države Kraljevine Jugoslavije, a Kolonizacioni fond Ministarstva poljoprivrede Vlade Kraljevine Jugoslavije nije izvršio parcelizaciju. Zbog toga je Udruženje 26. januara 2013. godine odlučilo da se obrati Agenciji za restituciju i Ministarstvu finansija Vlade Srbije, sa inicijativom da ove institucije predlože izmenu i dopunu Zakona o vraćanju oduzete imovine i obeštećenju, kojim bi se omogućilo svim suposednicima, odnosno njihovim naslednicima-potomcima da budu obuhvaćeni ovim zakonom” – kaže predsednik tog udruženja, Vidoje Golubović.\nMeđutim, broj parcela koju su dobrovoljci dobili na poklon, kao i potrebna dokumentacija, nije dostupna ni u Geodetskim zavodu Srbije ni u opštini Palilula. Kao ni njihovi zahtevi za vraćanje oduzete imovine i obeštećenje ne sadrže dokument o oduzimanju imovine.\n“Bez tog akta Agencija ne može da vodi postupak, jer bez njega ne može da utvrdi kome je oduzeta imovina, po kom osnovu i koja je to imovina oduzeta. Agencija je upoznata sa ovim problemom, nesporno je da su ratni dobrovoljci iz Prvog svetskog rata dobijali od države zemlju u Pančevačkom i Jabučkom ritu, ali Agencija trenutno ne raspolaže podacima šta se sa tom zemljom tačno kasnije dogodilo, iz već navedenog razlog”- izjavio je Direktor Sektora za koordinaciju i nadzor Agencije za restituciju, Branko Lakić.\nVreme svakako ne ide u korist Drašku Vukašinoviću kao ni ostalim naslednicima zemlje, jer podnošenje zahteva za restituciju prestaje da važi 31. marta 2014. godine. Da li će naslednici dobiti obećanu zemlju ili će se opet recitovati rečenica Laze Lazarevića “Sve će to narod pozlatiti”.\nPonedeljak je neradan dan, ali ne za sve\nŽena sletela automobilom sa Pančevačkog mosta


Guverner je od policije u Njujorku zatražio da budu mnogo agresivniji u sprovođenju mera socijalnog distanciranja pošto je broj preminulih u toj državi povećan na 1.941 ili za skoro 400 više nego juče.\nBroj zaraženih povećan je za više od 1.200 na 12.226.\nKuomo je istakao da je zatražio zatvaranje igrališta, ali da će za sada otvoreni prostori u parkovima ostati otvoreni.\n- Mladi ljudi moraju da shvate ovu poruku jer u previše situacija ima mnogo okupljanja mladih - naglasio je Kuomo.\nGuverner je kritikovao Njujorčane da su neodgovorni pošto ga je novinar upitao o oko 1.000 ljudi koji su na dokovima posmatrali dolazak bolničkog broda "Komfort".\nU Americi je do sada preminulo više od 4.500 ljudi, a zaraženo je više od 205.000


Broj izbeglica došlih u Evropu premašio milion\n12:53, 22.12.2015, Broj izbeglica koji su tokom 2015. godine došli u Evropu kopnenim ili morskim putem premašio je milion, saopštila je danas Međunarodna organizcaija za migracije (IOM).\nSutra sporzum o „Rajskoj banji”\n12:41, 22.12.2015, Direktor Kancelarije za Kosovo i Metohiju Marko Đurić u sredu, 23. decembra u 13 sati u manastiru Banjska potpisaće sa vladikom raško-prizrenskim Teodosijem i predsednikom Privremenog organa Opštine Zvečan Ivanom Todosijevićem sporazum o obnovi termi „Rajska banja”, navedeno je u saopštenju.\nDanas isplata novčane naknade nezaposlenima\n12:38, 22.12.2015, Isplata redovne novčane naknade nezaposlenim licima za novembar počeće danas, saopštila je Nacionalna služba za zapošljavanje.\nSrbija nije kriva za otmicu Srba 1999.\n12:27, 22.12.2015, Evropski sud za ljudska prava doneo je danas presudu u korist Srbije, u slučaju otmice srpskih državljana, koje je izvelaOslobodilačka vojska Kosova 1999. godine, kada je kontrola preneta na Kfor.\nDeca sa smetnjama u razvoju na margini društva\n12:22, 22.12.2015, Srbija je među evropskim zemaljama sa najnižom stopom institucionalizacije dece. Njihov broj u ustanovama socijalne zaštite u poslednjoj deceniji smanjen je za 48 odsto, što je pozitivno.\nU nesreći povređeno 18 ljudi,oštećena dva autobusa\n12:15, 22.12.2015, U saobraćajnoj nesreći na autobuskoj okretnici Zeleni venac u Beogradu, koja se dogodila jutros u 7.20 sati, vozač autobusa i 16 putnika je povređeno, a teško je povređen jedan pešak (57), saopštio je MUP.\nJoksimović:2016. dinamična i okrenuta rezultatima\n12:04, 22.12.2015, U naredne dve godine Srbija bi trebalo da usvoji niz reformskih zakona u okviru pregovaračkih poglavlja 23 i 24, ali i da možda otvori poglavlja pet, 13, 25 i 26, čime će 2016. biti veoma dinamična, izjavila je danas ministarka bez portfelja zadužena za evropske integracije Jadranka Joksimović.\n11:57, 22.12.2015, Potpredsednik Srpske demokratske samostalne stranke (SDSS) Milorad Pupovac izjavio je danas, nakon konsultacija sa predsednicom Kolindom Grabar Kitarović, da ta stranka, koja ima dva zastupnika u Hrvatskom saboru, podržava preliminarno lidera nezavisne liste Most Božu Petrova za mandatara.\n11:55, 22.12.2015, Legendarni srpski košarkaš Vlade Divac i nedavno preminuli trener Ranko Žeravica nalaze se među kandidatima za prijem u Kucu slavnih, saopšteno je na proslavi 124. rođendana u Springfildu.\nDanici Mrkić prva nagrada u solo pevanju\n11:55, 22.12.2015, Danica Mrkić iz Kosovske Mitrovice osvojila je prvu nagradu u kategoriji solo pevanja na šestom međunarodnom muzičkom takmičenju mladih talenata „Mita Topalović“ u Pančevu.\nRukometaši Srbije sutra počinju pripreme za EP\n11:54, 22.12.2015, Rukometna reprezentacija Srbije sutra će se okupiti u Beogradu i početi pripreme za prvenstvo Evrope u Poljskoj.\nNarodni poslanik prvi put u Šilovu\n11:49, 22.12.2015, Predstava prištinskog pozorišta “Narodni poslanik” biće izvedena u sredu 23.decembra u "KPC Božidar Mitrović Šandor" u Šilovu,sa početkom u 19:30h.\nGrad ne dozvoljava šatore ispred parlamenta\n11:38, 22.12.2015, Predstavnici opozicionog Demokratskog fonta najavili su novi antivladin protest za sutra u 18 sati u Podgorici i poručili da, ukoliko ne budu ispunjeni njihovi zahtevi za formiranjem prelazne vlade i raspisivanjem fer i demokratskih izbora, oni će ponovo kampovati ispred zgrade parlamenta.\nStipendije za naučnike\n11:28, 22.12.2015, Kompanija Filip Moris i Centar za razvoj liderstva dodeliće mladim naučnicima pet stipendija od po 600 hiljada dinara za istraživanja u medicini, farmaciji, biologiji, hemiji, kao i multidisciplinarna istraživanja u tim oblastima, saopšteno je danas.\nVulin:Značajan broj onih koji nisu tužili državu\n11:15, 22.12.2015, Više od 32.000 vojnih penzionera ušlo je u proceduru za vansudsko poravnanje sa PIO fondom, dok je oko njih 4.000 odustalo od sudskog postupka, izjavio je danas ministar za rad, zapošljavanje, boračka i socijalna pitanja Aleksandar Vulin.\nStaze Mali karaman i Malo jezero rade od četvrtka\n11:10, 22.12.2015, U ski centru Kopaonik od četvrtka, 24. decembra biće puštene u rad još dve staze - Mali karaman i Malo jezero, najavila su danas Skijališta Srbije.\nIzmene ne predviđaju prodaju zemljišta strancima\n11:05, 22.12.2015, Ministarka poljoprivrede i zaštite životne sredine Snežana Bogosavljević Bošković poručila je danas da predložene izmene Zakona o poljoprivrednom zemljistu nijednim svojim članom ne predviđaju prodaju zemljišta strancima.\nEU priprema teren za dopunski mandat EULEX-a\n11:03, 22.12.2015, Evropska unija priprema teren kako bi obezbedila još jedan mandat za misiju EULEX na Kosovu, piše danas prištinska "Koha Ditore".\nIS izgubila 14 odsto teritorije u 2015. godini\n10:59, 22.12.2015, Islamska država kontroliše velike oblasti u Iraku i Siriji, ali ove godine je izgubila više teritorije nego što je osvojila, kaže se u izveštaju vojnih stručnjaka britanske kompanije IHS DŽejns.\nUticaj klimatskih promena na srpsku poljoprivredu\n10:51, 22.12.2015, Za 15 godina, šteta od klimatskih promena u Srbiji pet milijardi evra. Srbija je među prvih 10 država i, kao prva država regiona, dostavila svoj cilj smanjenja emisija gasova staklene bašte kao doprinos globalnoj borbi protiv klimatskih promena. Cilj je da se emisija smanji za 9,8 procenata do 2030. u odnosu na 1990. godinu.\nMUP: Prevare putem elektronske pošte\n10:42, 22.12.2015, Ministarstvo unutrašnjih poslova upozorilo je danas privredne subjekte na specifičan način vršenja krivičnih dela prevere putem interneta i elektronske pošte i savetovalo ih da budu oprezni pri obavljanju transakcija.\nDemarkacija CG i KiM u skladu sa Ustavom iz 1974.\n10:31, 22.12.2015, Ambasada Sjedinjenih Američkih Džava na Kosovu objavila je da je imala uvid u demarkaciju granice sa Crnom Gorom, koja je kosovsku nezavisnost priznala oktobra 2008. godine, i ocenila da je urađena u skladu sa Ustavom iz 1974, preneli su crnogorski mediji.\n„Feliks i Doris“ pred Mitrovačkom publikom\n10:27, 22.12.2015, U organizaciji Studentskog centra u Kosovskoj Mitrovici, kao neprofitabilan projekat, održana je premijera pozorišne predstave„Feliks i Doris“ u kojoj glavne uloge igraju Tamara Tomanović i Miloš Cvetković. Predstavili su složene muško-ženske odnose koji u današnjem vremenu otuđenosti vape za preispitivanjem i postavljanjem na neke nove, jače temelje.\nSvojim radom ispunio sam dva života\n10:05, 22.12.2015, Svetski priznati violinista Jovan Kolundžija obeležiće sledeće godine 50 godina umetničke karijere, za koju kaže da je bila uzbudljiva i da ima utisak kao da je svojim radom "ispunio dva života".\nŽene u 2016. u penziju sa 61 godinom\n09:52, 22.12.2015, Od 1. januara naredne godine starosna granica za odlazak u penziju kod žena pomera se za šest meseci, tako da je uslov za njih 61 godina života i najmanje 15 godina staža osiguranja, saopštio je danas Republički fond za penzijsko i invalidsko osiguranje.\n« 1 ... 3107 3108 3109 3110 3111 3112 3113 3114 3115 ... 4521 »\n17:28 "Pohvale za Putina, razumevanje za Trampa"\n19:18 Više od dva sata čekanja na prelazu Bela Zemlja


BEOGRADSKI FORUM CIVILNOG DRUŠTVA | Novi Sad\nPočetna stranica › BEOGRADSKI FORUM CIVILNOG DRUŠTVA\nBEOGRADSKI FORUM CIVILNOG DRUŠTVA\nGradonačelnik Novog Sada Miloš Vučević prisustovao je panel diskusiji koja je održana u okviru Beogradskog foruma civilnog društva, u Svečanim salonima na Petrovaradinskoj tvrđavi. Forum se organizuje pod patronatom Serije susreta Zapadnog Balkana, a održava se u periodu od 11. do 13. maja u Novom Sadu i Beogradu.\n- Zadovoljstvo nam je što smo Grad domaćin Foruma koji je posvećen saradnji nevladinog sektora i javnog sektora, što doprinosi uklanjanju barijera koje postoje na tom planu. Ovde je pažnja takođe posvećena međuregionalnoj saradnji na ovom području, a u kontekstu integrativnih procesa kroz koje prolazi i naša država, pa sam zahvalan organizatorima što su deo programa Foruma organizovali u Novom Sadu. Očekujem da posle ovakvih događaja u budućnosti bude još izraženija komunikacija između civilnog sektora i predstavnika vlasti država ovog regiona – naglasio je gradonačelnik Miloš Vučević.\nPrema rečima Hedvig Morval iz Evropskog fonda za Balkan, Forum je nastavak aktivnosti pokrenutih prošle godine tokom Bečkog samita za Zapadni Balkan, gde je otvorena mogućnost da i civilno društvo uzme učešće u Berlinskom procesu koji pruža modalitete za pregovaranje o projektima na putu ovog regiona ka evropskoj budućnosti.\n- Cilj nam je da razgovaramo o tome kako da udružimo resurse koji će pomoći da naše države što pre postignu rezultate u ključnim oblastima kako bi se što brže približili članstvu u Evropskoj uniji – istakla je Hedvig Morval.\nBeogradski forum civilnog društva je zajednička inicijativa Evropskog fonda za Balkan (EFB) i ERSTE fondacije, koja se realizuje uz podršku Regionalnog saveta za saradnju i Evropske delegacije u Srbiji, kao i uz blisku saradnju sa Evropskim pokretom u Srbiji – Lokalnim savetom u Novom Sadu, Centrom za regionalizam, EU info kutkom u Novom Sadu i Pokrajinskim sekretarijatom za nauku i tehnološki razvoj.\nZaključci ovog foruma predstavljaće osnovu za formulisanje skupa poruka koje će biti upućene Pariskom samitu Zapadnog Balkana.


VIRUS PROREDIO DIM: Duvandžije ipak u plusu zbog povećanog izvoza i u vreme karantina | Novosti.RS\nProcenjuje se da je ovaj pad prometa na domaćem tržištu posledica više faktora, a pre svega ograničenog kretanja stanovništva i skraćenog radnog vremena prodavnica tokom policijskog časa. Na prodaju duvana uticao je i manji broj stranih turista, ali i veća potražnja za jeftinijim cigaretama, kako na legalnom tako i na ilegalnom tržištu.\nUprkos smanjenoj potrošnji cigareta u našoj zemlji, duvanska industrija je među retkim privrednim granama koje su za prvih pet meseci i u vreme trajanja pandemije povećale proizvodnju i izvoz.\n- U prvih pet meseci 2020. godine proizvodnja duvanskih proizvoda povećana je 18,8 odsto u odnosu na isti period lane - rekao je Bogunović. - Razlog za to je isključivo porast izvoza, jer je u istom periodu izvezeno 14.008 tona cigareta, čija je vrednost oko 87 miliona evra, a to je za oko 22 odsto više u odnosu na isti period 2019. godine.\nKOMPANIJE duvanske industrije su u otežanim uslovima rada usled pandemije i pada tražnje za legalnim proizvodima na domaćem tržištu postigle dobre rezultate. Ukazuju da je za njihovo poslovanje ključna odlučna borba protiv ilegalnog tržišta. Procenjena vrednost ilegalnog tržište duvana iznosi oko deset do 15 odsto u odnosu na legalnu prodaju.\nEkonomista Saša Đogović ocenio je da je za ekonomiju zemlje dobro što se pronalaze nova tržišta za cigarete u Japanu. - Povećan izvoz cigareta posledica je modernizacije kapaciteta u duvanskoj industriji, što će obezbediti veći devizni priliv zemlji.\nElastičnost" potrošnje duvana je mala u odnosu na cene, što obezbeđuje stabilost u potrošnji, a time i u poreskim prihodima u budžetu Srbije i broju radnih mesta.\nZa prvih pet meseci 2020. godine, prema podacima Ministarstva finansija, po osnovu akciza na duvanske proizvode u budžet Srbije uplaćeno je 40,7 milijardi dinara.\nU duvanskoj industriji, prema podacima Republičkog zavoda za statistiku, zaposlena su 1.244 radnika, a sa firmama koje pružaju logističku podršku oko 1.650 radnika. Prosečna plata u ovom sektoru je u maju iznosila 117.040 dinara bez poreza i doprinosa.\ncigarete duvan potrošnja prodaja duvana prodaja cigareta


Press Online :: Biznis :: Mrkonjić: Jat ervejz će biti oslobođen dugova\nMrkonjić: Jat ervejz će biti oslobođen dugova\nNacionalna aviokompanija Jat ervejz biće oslobođena dugova radi privlačenja statekog partnera sa kojim će biti osnovan novi srpski avioprevoznik, izjavio je danas ministar saobraćaja Milutin Mrkonjić\n"Jat najzad mora da bude skinut s dnevnog reda. Jat je jedno od preduzeća od kojih mnogo toga zavisi u našoj zemlji", kazao je Mrkonjić Tanjugu.\nOn je istakao da će Vlada Srbije stvoriti uslove za rešavanje problema "Jat ervejza", jer "strateškog partnera Jatu traži već godinama i nije ga još našla".\nMrkonjić je kazao da su se nedavno pojavili novi potencijalni strateški partneri (Etihad), zbog čega je vlada već donela odluku da se osnuje novo preduzeće sa nekom uspešnom aviokompanijom.\nOsnovna ideja je, prema njegovim rečima, da deo ljudi ode u penziju ili uzme socijalni program, a deo da ostane u novom preduzeću koje će biti oslobođeno dugova, kako bi mogao da se privuče strateški partner.\nTakođe, naveo je Mrkonjić, biće razmotren ranije sklopljen ugovor sa "Erbasom" koji bi mogao da se iskoristi za kupovinu ili lizing novih aviona.\nPlanirano je da nova srpska aviokompanija može već prvu godinu da završi na "pozitivnoj nuli" i kasnije da ostvaruje prihode.\n"To je ono što čekamo u narednih mesec dana - da završimo taj posao zajedno sa celom vladom koja je angažovana u tom projektu".\nMinistar finansija i privrede Mlađan Dinkić je ranije izjavio da se tokom nedavnog boravka srpske delegacije u Abu Dabiju došlo na ideju da se aviokompanija iz Ujedinjenih Arapskih Emirata "Etihad" uključi u ceo ovaj projekat tako što bi "Etihad" preuzeo na sebe države garancije od 140 miliona dolara, a zauzvrat bi postao suvlasnik Jata.\nReč je obnovi starog aranžmana sa "Erbasom" za lizing 12 novih aviona za šta bi nova kompanija dobila državne garancije od 140 miliona dolara, rekao je Dinkić.\nPrema njegovim rečima, razlog zbog koga bi "Etihad" bio zaintersovan za ovakav aranžman je što je ova država voljna da investira u srpsku poljoprivredu ne bi li sebi obezbedila prehrambenu sigurnost, ali su joj za to potrebni adekvatni logistički centri - luka na Dunavu i kargo terminal na beogradskom aerodromu za transposrt svežeg voća i povrća.\nPrema nekim procenama za restrukturiranje Jata potrebno je između pet i sedam miliona evra odnosno toliko novca bi zatvorilo socijalni program u zavisnosti od broja zaposlenih koji će se dobrovoljno prijaviti za odlazak iz firme i po godini radnog staža dobiti 300 evra.\nDugovi bi ostali starom Jatu koji će najverovatnije otići u stečaj, a obavezu prema poveriocima će preuzeti država.\nSrećna okolnost je da Jat prema dobavljacima iz inostranstva nema nijedan evro duga, a poverioci su domaće firme u državnom vlasništvu.\nOsnivanje nove nacionalne aviokompanije bila je ideja prethodne vlade koja je 2010. donela tu odluku i godinu dana kasnije raspisala tender za izbor strateškog partnera, ali se nije javio nijedan ponuđač.\nJat je bio ponuđen na prodaju i 2008. godine, ali se i na taj tender niko nije javio, a još od 2007. kao potencijalni partneri Jata u medijima su se provlačili ruski "Aeroflot", "Island er", "Turkiš erlajns", "Baltik avijejšn sistems", konzorcijum domaćih privrednika, "Er Azija" i sada "Etihad".


Ekspanzija globalnog tržišta PC-a 13% u drugom tromesečju\nTanjug 14. jula 2021. 09:41\nBOSTON – Globalna prodaja personalnih računara ostala je čvrsta u drugom kvartalu 2021, pri čemu je na pojačanu tražnju potrošača uticao poremećaj u lancima snabdevanja izazvan pandemijom i nestašica proizvodnih komponenata.\nPrema najnovijem kvartalnom izveštaju Internešenal Data korporacije (IDC), globalne isporuke računara iznosile su 83,6 miliona jedinica u drugom kvartalu, što je porast od 13,2 procenta u odnosu na uporedno tromesečje 2020, prenosi veb sajt zdnet.com.\nPrema IDC-ovoj analizi ovog tržišta, koje po ovoj kompaniji obuhvata desktop računare, noutbuk i hrombuk (Ćromebook) računare i radne stanice, ali ne i tablete ili x86 servere, prva tri mesta po obimu isporuka i tržišnom udelu drže isti igrači kao i prošle godine – Lenovo, HP i Del.\nKineski proizvođač Lenovo je isporučio u drugom tromesečju 20 miliona jedinica, zauzevši prvu poziciju s udelom od 25,2 posto na tržištu računara, prema IDC-u.\nHjulit-Pakard je sa isporučenih 18,59 miliona PC-a i udelom od 22,6 procenata zauzeo drugo mesto, a Del je, sa prodatih 13,97 miliona računara i udelom od 17 posto, treći na rang listi.\nEpl, koji je isporučio 6,15 miliona računara, i Ejser sa prodatih 6,08 miliona jedinica, zaokružuju prvu petorku na globalnoj rang listi IDC-a najvećih prodavaca kompjutera.\nS druge strane, kompanija Gartner, koja takođe prikuplja i analizira podatke sa ovog tržišta, objavila je svoje rezultate o globalnoj prodaji računara u drugom tromesečju 2021. godine.\nPrema Gartnerovoj računici, u izveštajnom periodu je širom sveta isporučeno 71,6 miliona računara, što je za samo 4,6 posto više nego u drugom kvartalu 2020.\nNBS: U RTGS i Kliring sistemu u julu 19,8 miliona plaćanja


Fudbal: Srbija - Bugarska (prijateljska) - Sport i Rekreacija - Krajinaforce Forum\nFudbal: Srbija - Bugarska (prijateljska)\nBy chule80, November 19, 2008 in Sport i Rekreacija\nSrbija deklasirala komšije na stadionu Partizana\nPola tuceta u mreži Bugara, Savo dva puta u metu!\nFudbaleri Srbije deklasirali su reprezentaciju Bugarske u prijateljskom meču sa 6:1, a dva promašena penala na oproštajnom meču nisu mnogo omela Sava Miloševića koji je ipak stigao da na svojoj prvoj i poslednjoj utakmici za Srbiju dva puta zatrese mrežu.\nSrbija je fantastično odigrala prvo poluvreme, a stekao se utisak da su Bugari isuviše neozbiljno ušli u prijateljsku utakmicu, što je na kraju krajeva isključivo njihov problem.\nKarakter utakmice nije smetao ekipi Radomira Antića da prikaže sjajnu igru, a posle samo četiri minuta Milan Jovanović izborio je penal. Savo Milošević dobio je nikad bolju priliku da postigne gol, ali je njegov slabašan udarac u levi ugao lako zaustavio golman Bugarske Petkov. Četiri minuta kasnije Srbija je povela, a ovaj put se Jovanović našao u ulozi egzekutora kada je lepo reagovao na asistenciju Lazovića i iz neposredne blizine levicom ubacio loptu u mrežu – 1:0. Sedam minuta kasnije neizbežni Jovanović je ponovo fauliran u kaznenom prostoru Bugarske i ponovo ista slika kao iz četvrtog minuta - Milošević i Petkov oči u oči. Savo je odlučio da promeni stranu, ali je bugarski golman ponovo dobro čitao, pa je uspeo da našem veteranu "skine" i drugi penal!\nKazna je stigla posle samo pet minuta kada je iz jedne od retkih akcija Bugarska obezbedila slobodan udarac, a bivši fudbaler Crvene zvezde i najopasniji fudbaler gostiju Blagoj Georgijev zaslužen aplauz posle fantastičnog gola iz prekida – 1:1.\nDo kraja prvog dela usledila potpuna rapsodija domaćih fudbalera, a rezultat u 35. minutu glasio je 4:1!\nKada već nije mogao sa penala, Milošević je najpre u 26. minutu odigrao fenomenalan dupli pas sa Jovanovićem, a nakon što je svog kolegu iz napada sjajno "izbacio" petom usledila je rutinska završnica napadača Standarda za 2:1. Minut kasnije, Miloš Krasić pobegao je po desnoj strani, uputio centaršut, a Savo Milošević konačno uspeo da reaguje na pravi način i u padu postigne treći gol za Srbiju.\nMilošević je danas odigrao prvu i poslednju utakmicu za Srbiju, ukupno 102. kada se računaju sve zemlje koje je izmenjao, a posle gotovo preslikane akcije Krasića iz 35. minuta postigao je svoj drugi gol na meču, a ukupno 37. u reprezentativnom dresu. Ujedno, bilo je to sve od bivšeg napadača Partizana koji je odmah po postizanju gola ustupio mesto fudbaleru Vojvodine Draganu Mrđi.\nDrugo poluvreme Radomir Antić počeo je izmenama, ali su i rezervisti, za početak Kačar. nastavili da drže čas fudbala gostujućim fudbalerima. Vezista Herte je za prvih desetak minuta drugog dela pogodio najpre stativu, pa onda i prečku, a najavljenu "petardu" na stadionu Partizana aktivirao je kapiten Crvene zvezde Nenad Milijaš koji je u 57. minutu iskoristio asistenciju Mrđe da postigne prvenac u reprezentativnom dresu. Domaći se, međutim, nisu zadovoljili postignutim, pa su u 70. minutu stigli do novog gola.\nMiloš Krasić ponovo je sjajno probio po desnoj strani, a novi upotrebljiv centaršut na tacni je poslužio trećeg kapitena Srbije na ovom meču Danka Lazovića – 6:1 u 70. minutu!\nU poslednjih 20-ak minuta fudbaleri Srbije rešili su da ostave na miru gostujuće fudbalere koji, uprkos nešto većoj želji, nisu uspeli da smanje rezultat i ublaže poraz.\nAna Ivanović i Nenad Zimonjić uveličali Savin oproštaj\nUoči početka utakmice Fudbalski savez Srbije priredio je prigodan oproštaj za dugogodišnjeg reprezentativca Sava Miloševića\nU ime Fudbalskog saveza Srbije Zlatnu plaketu Miloševiću su predali predsednik i generalni sekretar Tomislav Karadžić i Zoran Laković, a kapiten nacionalnog tima Dejan Stanković svom bivšem saigraču je uručio dres reprezentacije Srbije.\nGlumac Dragan Bjelogrlić uručio je poklon u ime javnih ličnosti Srbije, a u ime Skupštine Beograda poklon su uručili peta teniserka sveta Ana Ivanović i najbolji dubl igrač sveta Nenad Zimonjić.\nLjubiša Tumbaković zahvalio se poklonom koji je Savi uručio bivši saigrač iz Partizana Dragan Ćirić, a sa prigodnim poklonima stigli su i gosti koje je predvodio predsednik FS Bugarske i bivši golman reprezentacije Borislav Mihajlov.\nBruka za Beograd da ne moze stadion da ispuni!!! Svaka cast Anticu i igracima!\nBravo za Savu da nije promašio penale mogao je da stigne 40 golova\nBruka za Beograd da ne moze stadion da ispuni!!!\nPa kako kada je Beograd pun fensera, i onih koji cekaju Brazil, Italiju, Engleze ili Svabe..\nTada se sve obaveze odlazu.. i dolazi se na utakmicu..\nSavo... : : : : : : ...ume da da gol samo ako ga lopta pogodi u pravi cosak glave... : :\nBoje se ljudi huligana!!!


Aktivisti udruženja "Bjelava": Vjerujemo u volju i moć naših sugrađana - Antikorupcija\nČlanovi Udruženja građana “Bjelava” iz Foče danas su na informativnom poltu pod nazivom „Nova godina – vrijeme za nove planove i nove članove“, postavljenom na glavnom gradskom trgu, razgovarali sa građanima Foče o izgradnji mHE u slivu rijeke Bjelave i o svim neregularnostima i proceduralnim propustima koje su do sada učinjene u ovom slučaju.\nCilj današnje aktivnosti članova udruženja „Bjelava“ bio je upoznati sugrađane sa aktivnostima koje je Udruženje sprovodilo tokom prethodne godine, kao i planovima za ovu godinu.\nIz udruženja ističu da lični kontakt sa sugrađanima smatraju vrlo značajnim, jer na taj način mogu čuti i njihovo mišljenje i ideje koje će doprinijeti boljem i efikasnijem radu UG „Bjelava“ u nastavku borbe.\nPodsjećamo da je investitor izašao na teren u martu prošle godine, za vrijeme trajanja vanredne situacije uzrokovane virusom COVID 19 započeo radove na izgradnji malih hidrocentrala bez ikakve dozvole na lokalitetima Bjelava, Velika i Mala Bjelava, kada su građani bili onemogućeni da iskažu svoj protest.\n“Smatramo da je nedopustivo da lokalno stanovništvo bude izopšteno iz donošenja odluka koje se tiču naših rijeka, pitke vode i životne sredine”, kažu iz udruženja Bjelava, koji su današnju aktivnost iskoristili i za upoznavanje zainteresovanih sugrađana sa načinima uključivanja u rad ovog udruženja.\n“Vjerujemo u volju i moć naših sugrađana da zajedno zahtjevamo od lokalne i republičke vlasti da djeluju u skladu sa zakonom, da iskoristimo data nam predizborna obećanja, da ne dozvolimo da od izrečenih obećanja ostupe, da zajednički pratimo rad lokalne vlasti i ne dopustimo da bez našeg znanja donose odluke loše po nas i naš grad”.\nReakcija UG “Bjelava” na usvajanje Deklaracije o zaštiti rijeka RS


► Vladajuća stranka u Japanu protiv posete predsednika Kine zbog Hong Konga\n"Dok međunarodna zajednica izražava ozbiljnu zabrinutost zbog ugrožavanja principa slobode, ljudskih prava, demokratije.., nemamo drugog izbora nego da pozovemo (Vladu) da otkaže državnu posetu predsednika Sija Đinpinga Japanu", navela je Liberalno-demokratska stranka u odluci o tome.\nU rezoluciji se osuđuje to što je zakon o bezbednosti Peking nametnuo poluautonomnom Hong Kongu i navodi da bi Kina trebalo da odgovori na zabrinutost međunarodne zajednice, a Vlada Japana da "uverljivije" pozove Kinu da radi na izgradnji prijateljskih odnosa.\nKritičari smatraju da taj zakon poništava princip "jedna zemlja, dva sistema" na osnovu kojeg je Kina dala Hongkongu visok stepen autonomije i sloboda.\nKina je već kritikovala Japan zbog nedavnih izraza žaljenja zbog postupanja Pekinga prema Hong Kongu.\nPoseta kineskog predsednika Japanu trebalo je da bude proletos, ali je odložena zbog pandemije korona virusa. Ta poseta je trebalo da potvrdi poboljšanje odnosa dve zemlje posle više godina neprijateljstava zbog teritorijalnog spora u Istočnom kineskom moru i drugih međusobnih problema koji datiraju od Drugog svetskog rata.


Terenska nastava za učenike Savremene gimnazijeSavremena gimnazija\nMay 11, 2018 Comments Off on Prva savremena terenska nastava: Otkrivanje lepota istočne Srbije\nSavremeni gimnazijalci su u petak, 4. maja, otkrili skrivena blaga naše zemlje i našli se u koži istraživača, naučnika i rudara na svojoj prvoj terenskoj nastavi. Oni su bili u prilici da na kreativan i zabavan način praktično primene teorijska znanja stečena na časovima geografije, biologije, istorije i srpskog jezika, ali i da ojačaju svoja prijateljstva.\nLazarev kanjon, spomenik prirode koji je oduševio učenike\nUzbudljiva istraživačka avantura započela je već u autobusu, na putu ka Lazarevom kanjonu, najdubljem i najdužem kanjonu istočne Srbije.\nSavremeni gimnazijalci su svoje znanje proverili popunjavajući istorijsko-geografsku nemu kartu, na koju su ucrtavali gradove i regije značajne za istoriju naše zemlje, ali i prepoznavali mesta ka kojima su krenuli. Uživanje u lepotama neistraženih krajeva ispunilo je vreme do dolaska u Lazarev kanjon, koji je ostavio poseban utisak na učenike.\nZatim je usledila šetnja i odlazak do prelepog vidikovca gde su se učenici upoznali sa bogatim i raznovrsnim biljnim i životinjskim svetom koji nastanjuje ovu oblast. Savremeni gimnazijalci su potom sa stručnim vodičem obišli Lazarevu pećinu, najdužu pećinu u Srbiji, i otkrili sve njene skrivene lepote, kanale, dvorane i zanimljive priče i legende.\nNa ovom mestu savremeni istraživači su pomoću specijalnih instrumenata obavili i merenja količine svetlosti, vlage i pH vrednosti zemlje i intervjuisali stručne vodiče kako bi saznali manje poznate detalje o pećini i karakteristikama ovog kraja.\nNezaboravno iskustvo u Borskom rudniku\nPut je savremene gimnazijalce dalje odveo u Borski rudnik, gde su učenici imali priliku da se spuste 400 metara ispod zemlje. Iz razgovora sa rudarima saznali su kako izgleda njihov posao, sa kakvim se izazovima suočavaju i zašto se kaže da je rudarski hleb – „hleb sa sedam kora”.\nSavremeni gimnazijalci su sa velikim poštovanjem slušali priče rudara, a onda svoje utiske sumirali i u knjigu utisaka upisali:\nZahvalni na divnom gostoprimstvu i neobičnom iskustvu, učenici Savremene gimnazije vam žele sreću u svakom danu!\nUčenici su ponovo izveli merenja tla i vlažnosti vazduha pod zemljom i rezultate uporedili sa onima do kojih su došli na površini.\nKreativna nastava u prirodi – siguran put do znanja\nNeobičan nastavni dan se svideo savremenim gimnazijalcima, a zanimljive aktivnosti ih očekuju i nakon putovanja. Oni će svoje impresije opisati u reportaži koju će raditi na časovima srpskog, dok će na časovima geografije, biologije i istorije analizirati rezultate svojih istraživačkih poduhvata.\nZabavna nastava još jednom je pokazala da se u Savremenoj gimnaziji uči na način koji učenicima privlači pažnju, koji ih zabavlja, a u isto vreme od njih stvara aktivne posmatrače, istraživače i mlade naučnike.


Alardajs bi da vrati fudbalera Čelsija u reprezentaciju - Sportske.net\nAlardajs bi da vrati fudbalera Čelsija u reprezentaciju\nSelektor reprezentacije Engleske Sem Alardajs rekao je danas da bi mogao da razgova sa fudbalerom Čelsija Džonom Terijem o povratku u državni tim, ali da bi tu moglo biti "političkih pitanja".\nKapiten Čelsija Džon Teri povukao se iz državnog tima u septembru 2012. godine, četiri dana pre nego što ga je Fudbalski savez suspendovo na četiri utakmice zbog nesportskog ponašanja na meču sa Kvins Park Rendžersom.\nUpitan da li bi razmislio o tome da pozove Terija u reprezentaciju, Alardajs je rekao da ne zna da li bi tu bilo "političkih pitanja", misleći na Terijev odonos sa Savezom.\n"Ne znam šta bi to moglo da znači, ako i postoje politička pitanja. Razgovaraću sa Terijem ako budem mislio da bi mogao da udje u konkurenciju za tim. Mislim da sve zavisi od toga šta će Džon da kaže. Možda ću ga pozavati, ako budem imao priliku, ali moraćemo da sačekamo i vidimo kakvu ću selekciju igrača napraviti", rekao je Alardajs, preneli su britanski mediji.\nAlardajs će u nedelju saopštiti spisak igrača za utakmicu sa Slovačkom 4. septembra u kvalifikacijama za Svetsko prvenstvo 2018. godine u Rusiji.\nTo će biti njegova prva utakmica na klupi Engleske, otkako je zamenio Roja Hodžsona, koji je podneo ostavku posle eliminacije ekipe sa Evropskog prvenstva u Francuskoj.


Kada nas očekuje prestanak padavina - prognoza za naredne dane\nKada nas očekuje prestanak padavina – prognoza za naredne dane\nDruštvo Autor:Aleksandar Nastevski25. avg. 202108:29 > 08:54\nU Srbiju je stiglo zahlađenje, a mnoge sugrađane jutros je napolju zateklo sveže i kišovito vreme. Prestanak padavina u Beogradu se očekuje oko podneva, kada će se malo razvredriti, ali nam nakon toga opet slede kišni oblaci. Meteorolozi procenjuju da nas ovakvo promenljivo vreme očekuje i narednih dana.\nKiša koja jutros pada u većem delu Beograda neće prestati do poslepodnevnih časova kada nas očekuje kratko razvedravanje, pa je onda opet moguća kiša. Uveče se za područje Beograda ne očekuju padavine, pokazuju prognoza Weather-a.\nNakon vrućina stiglo nam je zahlađenje: Temperatura u padu za oko 10 stepeni\nTakođe, padavine se ne očekuju ni tokom sutrašnjeg jutra, ali je moguće da će ona pasti tokom drugog dela dana.\nPrema prognozi Republičkog hidrometeorološkog zavoda (RHMZ) danas nas u Srbiji očekuje umereno do potpuno oblačno i sveže, mestimično sa kišom, a na jugu ponegde i pljuskovima sa grmljavinom. Manje padavina se očekuje na severu naše zemlje Srbije.\nTokom jutra na području Srbije se očekuje oblačno, u Sremu i Bačkoj mestimično kiša, a na zapadu, jugozapadu i na području Šumadije lokalna pojava pljuskova i grmljavine. Na teritoriji Beograda ponegde kiša ili kratkotrajni pljuskovi sa grmljavinom, najavio je RHMZ.\nMinimalna temperatura danas kretaće se od 13 do 18 stepeni, a maksimalna dnevna od 19 do 28 stepeni.\nNišta drugačija prognoza nije ni za dane koji dolaze, naime prema proceni RHMZ, promenjljivo oblačno i sveže vreme u našoj zemlji očekuje se bar do 1. septembra.\nU Srbiji opadaju vodostaji\nRHMZ je jutros izdao hidrološko upozorenje za kvalitet vode i vodosnabdevanje.\nNa Brzavi, Moravici, Lјigu, Jadru, Lugomiru, Jablanici i Rzavu ostvaruju se nepovolјni hidrološki uslovi sa gledišta kvaliteta vode (zadržavanje visokih temperatura vode i smanjenje proticaja vode) i vodosnabdevanja. Na Savi kod Sremske Mitrovice i Šapca vodostaji će se narednih dana kretati oko i nešto ispod niskog plovidbenog nivoa, upozorava RHMZ.


Dačić: Razrešili smo pitanje posta Zaharove, nije ostala sumnja u odnose sa Rusijom – Otvoreno\nPočetnaVestiDačić: Razrešili smo pitanje posta Zaharove, nije ostala sumnja u odnose sa...\nponedeljak, 7. septembra 2020 : 13:05\nDačić: Razrešili smo pitanje posta Zaharove, nije ostala sumnja u odnose sa Rusijom\nŠef srpske diplomatije Ivica Dačić izjavio je danas da je značajno da su naše Ministarstvo spoljnih poslova i šef ruske diplomatije Segej Lavrov uložili napore da se “zatvori” slučaj posta portparola Ministarstva spoljnih poslova Rusije Marije Zaharove kako ne bi ostala sumnja u donose Srbije i Rusije.\nOn je, za TV Hepi, rekao da su dve države strateški partneri i da nastavljaju tu saradnju, “kao što je rekao i predsednik Aleksandar Vučić da ovo neće ostavi trag na naše dobre odnose”, napominjući da se Lavrov lično u ovo uključio.\n“Ovo je pouka da se ne sme igrati takvim stvarima, da bilo kakav neki potez koji čak i da je u pitanju loš prevod, ili bilo šta što nema veze sa Vučićem nego Trampom… Slika je slika i to izaziva negativne reakcije sa naše strane”, rekao je Dačić, misleći na sliku iz posta koja potiče iz filma “Niske strasti”.\nPrema njegovim rečima, to je bio nepromišljen potez Zaharove koji je digao nepotrebno tenzije.\nOn je rekao da portparolka “ima neku svoju slobodu u javnim nastupima”, koja se “dosta toleriše u Moskvi”, dodajući da se Zaharova svaki dan oglašava.\nDačić je rekao da je takav način sedenja deo protokola.\n“Vi kad odete negde sednete gde vam kaže domaćin”, rekao je Dačić.


Lokalno Slush takmičenje prvi put u Beogradu – IKT Klaster Centralne Srbije\nLokalno Slush takmičenje prvi put u Beogradu\nFond za inovacionu delatnost organizuje lokalni Slush događaj -“Slush Global Impact Accelerator” u Beogradu, 27. avgusta 2015. godine\nFond za inovacionu delatnost organizuje lokalni Slush događaj -“Slush Global Impact Accelerator” u Beogradu, 27. avgusta 2015. godine, u prostorijama Fonda, Naučno Tehnološki park „Zvezdara“, sa početkom u 10 časova. Ovo je prilika za srpske start-up kompanije da predstave svoje ideje u oblasti društvenih inovacija i direktno se kvalifikuju za Slush i IMPACT Akcelerator.\nSlush je dvodnevna konferecija namenjena start-up kompanijama, jedna od najvećih takve vrste u Evropi i odlična prilika da se ideje start-up kompanija predstave potencijalnim inevstitorima i medijima širom sveta. Prošle godine Slush konferenciju za dva dana posetilo je 14 000 posetilaca iz 80 zemalja, 1400 start-up kompanija, 750 investitora i 690 novinara. Tokom konferencije održano je preko 3 700 sastanaka između start-up kompanija i investitora.\nMinistarstvo spoljnih poslova Finske zajedno sa UNICEF-om i drugim partnerima, uključujući i Fond za inovacionu delatnost u Srbiji organizuje takmičenje za ulazak u IMPACT Akcelerator, koji će pomoći osnivačima start-up kompanija da unaprede svoje poslovne ideje kroz relevatne radionice, mrežu kontakata, upoznavanje investitora i potencijalnih partnera, kao i kroz predstavljanje na Slush konferenciji. Ovaj program obuhvata rad sa mentorima pre Konferencije, lokalni pripremni program (boot camp) u Helsinkiju od 4. do 13. novembra 2015. godine, kao i podršku nakon događaja.\nRok za dostavljanje prijava je 20. avgust 2015. godine putem linka: Application Form – Slush Local Event Belgrade\nZa sve dodatne informacije, kontaktirajte nas na mail adresu: slush@delete-me.inovacionifond.rs\nViše o Akcelerator programu možete saznati OVDE.


Beta 18. septembra 2021. 10:05\n„Zahvaljujući našoj kreditnoj podršci izgradjeno je 390 megavata kapaciteta koji proizvode čistu zelenu energiju iz vetra, vode, sunca, biomase i biogasa“, kazao je Carić u intervjuu za „Nedeljnik“.\n„Ovo smatramo jednim od najvažnijih parametara u analizi projekata i neispunjavanje standarda je eliminacioni kriterijum. Naime, imajući u vidu kompleksnost projekata, potrebu za uskladjivanjem sa medjunarodnom i domaćom legislativom, te uzimanje u obzir svih faktora uticaja, kako za nosioce projekata, tako i za finansijske institucije, banka je odlučila da kao deo stalnog tima zaposli eksperta za procenu uticaja na društvo i životnu sredinu, kako bi finansiranje bilo uskladjeno sa najvišim standardima koje sprovode medjunarodne finansijske institucije, koje su obezbedile i treninge i edukaciju vezano za ovu oblast“, objasnio je Carić.\n„Većina evropskih zemalja prešla na sistem aukcije još pre nekoliko godina. Kakav god sistem da se uspostavi, on mora da bude takav da omogućava investicije u nove projekte korišćenja OIE. Nekada je za to bila neophodna direktna podrška država, ali se stvari brzo i iz korena menjaju. Sama činjenica da je već par meseci tržišna cena ‘crne’ struje izuzetno visoka i uporediva, pa čak i viša od nekadašnjih ‘feed in tarifa’ ukazuje na to“, kazao je Carić.\n„Sve veća urgentnost problema izazvana porastom globalnih temperatura motivisala je Erste grupu da pooštri parametre finansiranja za termoenergetske aktivnosti povezane sa ugljem kroz ažuriranje poglavlja o fosilnim gorivima u svojoj ‘Politici odgovornog finansiranja’. Ovaj problem je naročito prisutan u našem regionu, jer je ugalj i dalje važan faktor koji obezbedjuje energetsku sigurnost i nastavlja da služi kao značajan primarni energent u daljinskom i individualnom grejanju“, rekao je Carić.\n„U tom kontekstu, mi već vodimo razgovore sa svojim relevantnim korporativnim klijentima, kako bi oni mogli do kraja 2023. godine da definišu kvalitetne planove tranzicije i na taj način ćemo podržati napore klijenata u nameri da izadju iz termoenergetskog sektora na ugalj do kraja 2030. godine“, rekao je Carić.\n„Takodje je izuzetno važna i podrška Narodne banke Srbije kako bi se ovakvi projekti prepoznali kao strateški važni i u skladu sa tim drugačije vrednovala sredstva obezbedjenja i neophodna rezervisanja“, ocenio je Carić.\n„Prema istraživanju Erste grupe trenutno 75 odsto svih zgrada u EU nije energetski efikasno – troše 40 odsto ukupne potrošnje struje i emituju 36 odsto gasova sa efektom staklene bašte. Za postizanje cilja neto smanjenja emisija za 55 odsto do 2030. godine potrebno je udvostručiti stopu energetskog renoviranja privatnih i javnih zgrada, pre svega dekarbonizacijom sistema grejanja i hladjenja koji su odgovorni za oko 80 odsto potrošnje energije“, naveo je Carić.\n„S druge strane, podaci za Zapadni Balkan su još alarmantiniji, jer se procenjuje da domaćinstva troše oko tri puta više energije od evropskih zemalja. Kada je o Srbiji reč, podaci pokazuju da čak oko 300.000 kuća nema ni termoizolaciju i troši četiri do pet puta više energije nego domaćinstva u EU“, ukazao je Carić.\n„Nedavno smo potpisali drugu po redu kreditnu liniju obezbedivši dodatnih 10 miliona evra dostupnih gradjanima za ulaganje u poboljšanje energetske efikasnosti. Naši prošlogodišnji podaci ukazuju na veliko interesovanje klijenata za ove kredite. Prosečan iznos kredita je bio 398.500 dinara, dok je prosečan vremenski period otplate bio 46 meseci. Gradjani su ova sredstva najčešće koristili za izolaciju zidova i krova, zamenu stolarije, kao i za instaliranje kotlova na biomasu i pelet. Najveći broj kredita za energetsku efikasnost je odobren u Vranju, Zrenjaninu i Somboru“, rekao je Carić.


Kids fest od 17. do 23. oktobra - Dan u Beogradu\nNaslovna » Porodica » Deca » Kids fest od 17. do 23. oktobra\nKids fest od 17. do 23. oktobra\nAh Neša 22. septembar 2011. Deca Postavite komentar\nOd 17. do 23. oktobra u Beogradu i Novom Sadu biće održan 7. Dečiji filmski festival Kids Fest.\nU programu jedne od najposećenijih manifestacije za decu kod nas premijerno će se naći jedanaest najboljih 2D i 3D ostvarenja, od kojih će većina biti sinhronizovana na srpski jezik. Kids fest činiće i mnogobrojne zabavne i edukativne radionice.\nBiće prikazana dva dokumentarna filma (Čudesno putovanje jedne kornjače 3D, Okeani), tri igrana (Zaljubljeni Tvigson, Vuk, Polje čarolija) i šest animiranih filmova (Titef 3D, Legenda o kung-fu zeki 3D, Mačka u Parizu, Brendan i knjiga tajni, Lote i tajna mesečevog kamena, Družina protiv Živka Žabojeda 3D).\nU istom periodu ovaj festival će se održati i u Banjaluci, a paralelno ili u toku narednih meseci, tradicionalno će biti održan i u više od trideset gradova u Srbiji. U Beogradu će najbolja svetska filmska ostvarenja za decu prikazivati u Dvorani Doma sindikata, bioskopima „Roda Cineplex“, „Multiplex Kolosej“ i „Ster Cinemas“.\nProgram pogledajte OVDE. (DuB)\nTagovideca festival film kids fest\nPrethodni UK „Vuk“ – repertoar za oktobar\nSledeći Slike Mioljuba Jelesijevića


Čolo se ne odriče titule, Grizman i društvo se bogato gostili u Sevilji\nNaslovna / Fudbal / Serija A / Čolo se ne odriče titule, Grizman i društvo se bogato gostili u Sevilji\nAtletiko Madrid do vrha napunio mrežu Andalužana\n2018-02-25 23:27 > 23:27\nFudbaleri Atletiko Madrida pobedili su večeras u gostima Sevilju 5:2, u poslednjoj današnjoj utakmici 25. kola španske Primere. Madriđani su na gostovanju u Andaluziji odigrali jednu od kvalitetnijih utakmica ove sezone, u finiš utakmice ušli su pri vođstvo od 5:0, da bi Sevilja u poslednja dva minuta samo uspela da ublaži poraz.\nMILAN RAZBIO ROMU\nEkipa Dijega Simeonea povela je pogotkom Dijega Koste u 29. minutu, da bi potom Antoan Grizman u 42. sjajnim udarcem sa oko 17 metara povisio na 2:0. Atletiko Madrid je u 51. minutu poveo sa 3:0 novim golom Grizmana, ovoga puta iz jedanaesterca, da bi Koke u 65. povisio na 4:0.\nFrancuski napadač je u 81. postigao i svoj treći gol na utakmici, da bi Sevilja pogocima Pabla Sarabije u 85. i Nolita u 89. samo ublažila poraz.\nAtletiko Madrid je ovim trijumfom zadržao drugo mesto na tabeli sa 58 bodova, dok je Sevilja šesta sa 39. Ranije danas Atletik Bilbao je sa 2:1 pobedio Malagu, dok je Valensija istim rezultatom bila bolja od Real Sosijedada.\nSergej Milinković Savić na meti Reala\nVladan Milojević ima ponudu iz Saudijske Arabije\nJokićev treći tripl-dabl zaredom!\nDinamov biser od 15 miliona na radaru Žozea Murinja\nTags Serija A\nPrethodna Gatuzo se baš ne šali, Milan protutnjao večnim gradom\nJuventus na Olimpiku osvojio i sedmu uzastopnu titulu, Napoli ostao u suzama\nMilan torpedovao Veronu i poslao je u Seriju B


Kurc: Dijalog Beograda i Prištine da bude završen, to je jedini način za ulazak Srbije u EU - Vijesti.me\nKurc: Dijalog Beograda i Prištine da bude završen, to je jedini način za ulazak Srbije u EU\n"Javlja se jedinstvena prilika da istorija ostane istorija i da zajedno krenemo u budućnost", rekao je Kurc u Beogradu na konferenciji za novinare s predsjednikom Srbije Aleksandrom Vučićem Edit\nSebastijan Kurc, Aleksandar Vučić (Foto: BETAPHOTO/MILOS MISKOV/MO)\nBETA 5. novembar 2018, 16:21 ažurirano 7. decembar 2018, 23:34\nAustrijski premijer Sebastijan Kurc izjavio je danas da je od presudnog značaja da dijalog Beograda i Prištine bude ne samo nastavljen, već i da bude završen, jer je to jedini način za ulazak Srbije u EU.\n"Javlja se jedinstvena prilika da istorija ostane istorija i da zajedno krenemo u budućnost", rekao je Kurc u Beogradu na konferenciji za novinare s predsjednikom Srbije Aleksandrom Vučićem.\nKurc je rekao da je ulazak Srbije u EU moguć samo ako bude rješenja u dijalogu Beograda i Prištine, zbog čega taj dijalog treba da bude uspješno okončan.\n"Veoma se nadam da će takav uspjeh biti moguć, jer sam ubijeđen da ovaj region zaslužuje da bude dio EU", rekao je Kurc i dodao da će EU biti zaokružena tak kada Zapadni Balkan i Srbija postanu njen dio.\nKurc je izjavio i da je stav Austrije, ali i većine u Evropskoj uniji, da se podrži dogovor Beograda i Prištine, i ako podrazumijeva promjenu granice.\nKurc je rekao da je svjestan da je dug put do rješenja u dijalogu Beograda i Prištine i do zajedničkog sporazuma.\nNa pitanje o promjeni granica, Kurc je rekao da je stav vlade Austrije jasan.\n"Ako dođe... do sporazuma koji može da donese mir, mi nećemo stati na put tom dogovoru, nego ćemo ga podržati", rekao je Kurc i dodao da je to većinski stav u EU.\nVučić: Srbi i Albanci miljama daleko od rješenja\nVučić je izjavio da su Srbi i Albanci miljama daleko od bilo kakvog rješenja, ali da ako uspiju da postignu kompromis to bi garantovalo mir u narednih 100 godina.\n"Za dogovor je uvijek potrebno dvoje", kazao je Vučić novinarima u Beogradu nakon sastanka sa kancelarom Austrije.\nOn je rekao da nije moguće i da ne može da samo "Srbija ne dobije ništa", ali da će Srbija biti partner svakome ko je spreman za razgovor.\nVučić je kazao da je govorio o pojmu razgraničenja Srba i Albanaca s ciljem da se riješi situacija u kojoj u Ustavu Srbije piše jedno, a kad hoće da ode na Kosovo i Metohiju sačekaju ga prelazi i granice.\n"Zato sam rekao da bi bilo važno da jednom saglasno i u skladu sa voljom Srba i Albanaca to utvrdimo", rekao je Vučić i dodao da ako Srbi hoće kompromis sa Albancima onda se mora riješitii cio paket pitanja.\nUpitao je sve koji su priznali nezavisnost Kosova zašto su otvorili Pandorinu kutiju 2008. godine.\n"Molim narod da razumije tešku situaciju u kojoj se nalazimo zbog budućnosti naše djece", kazao je Vučić i dodao da ukoliko bismo još 20 godina imali zamrznut konflikt sa Albancima niko u zemlji neće ostati.\nVučić je rekao da javnost u Srbiji ne podržava sadašnju politiku vezanu za Kosovo i Metohiju, ali da i druge reforme koje su započete u prethodnih nekoliko godina nisu uživale podršku do njihovog sprovođenja.\nOn je nakon današnjeg sastanka sa premijerom Austrije istakao da je Austrija prije deset godina priznala nezavisnost Kosova.\n"Po (nedavno) objavljenom istraživanju centra Demostat, preko 60 odsto stanovnika Srbije nije za (razmjenu teritorija i izmjenu granica). Od 2014. godine kada smo započeli teške reforme, takođe niko nije podržavao reforme, a sada (za njih) imamo podršku od preko 80 odsto", kazao je Vučić.\n"Srbija ne može da glumi uvrijeđenu mladu"\nVučić je poručio da će prisustvovati samitu u Parizu, povodom Dana primirja u Prvom svjetskom ratu, uprkos protivljenju dijela javnosti, zato što smatra da Srbija ne smije samu sebe da izoluje u međunarodnim poslovima.\nKomentarišući činjenicu što se zastava Kosova našla u Notr Damu prilikom svečanosti posvećene završetku Prvog svjetskog rata, Vučić je podsjetio da se isticanje simbola Kosova dešava proteklih deset godina, u svim važnijim Evropskim prijestonicama.\n"Da li treba sebe da izolujemo? Da li želite da Srbija ne bude predstavljena u Parizu? Da tamo bude predstavljen (predsjednik Kosova Hašim) Tači, a da Srbija, zemlja koja je izgubila 28 odsto stanovništva u tom ratu, ne bude predstavljena? Da li je to razlog da ne razgovaram sa Putinom, Trampom, Makronom... ili da ne trgujemo ni sa kim? Srbija ne može da glumi uvrijeđenu mladu", ocijenio je Vučić.\nVučić je kazao da očekuje nastavak dijaloga Beograda i Prištine, ali da "ne zna kada će se on desiti", a povodom izjava Sulejmana Ugljanina iz Bošnjačkog nacionalnog vijeća da je "Srbija fašistička tvorevina", da građani ne trebaju da brinu.\n"Sulejman Ugljanin je davao i opasnije izjave... Naš narod ne treba da bude zabrinut i Bošnjaci ne trebaju da budu zabrinuti. Nema nikakve opasnosti, to su puste želje neodgovornih političara", rekao je Vučić


Reebok Lite 2.0 su muške patike sa kojim svakodnevni treninzi trčanja postaju još udobniji. Imaju jednostavan dizajn koji odiše sportskom elegancijom i funkcionalnošću. Gornjište je izrađeno od mrežastog materijala koji lagano prijanja za stopala pružajući osećaj udobnosti, lakoće, prozračnosti, bez znoja i suvišne toplote tokom najintenzivnijih treninga. Bilo da idete na džoging ili trening, patike su udobne za celodnevno nošenje. Lagani jastuci u srednjem đonu čine da se osećate kao da hodate po oblacima. Rebrasti žlebovi međuđona pružaju ekstra fleksibilnost u ključnim delovima stopala. Gumeni đon lako prijanja za različite površine omogućavajući stabilnost, sigurnost i izdržljivost. Specifikacija: Muške patike Pertlanje Plitak profil za veću mobilnost Prozračno, mrežasto gornjište koje prijanja Rebrasti žlebovi međuđona pružaju ekstra fleksibilnost EVA tehnologija srednjeg đona Gumeni đon za dobro prijanjanje i izdržljivost Boja: plava - humble blue/white/black Šifra artikla: EH2691 .\nReebok Lite 2.0 su muške patike sa kojim svakodnevni treninzi trčanja postaju još udobniji.\nImaju jednostavan dizajn koji odiše sportskom elegancijom i funkcionalnošću.\nBilo da idete na džoging ili trening, patike su udobne za celodnevno nošenje.\nLagani jastuci u srednjem đonu čine da se osećate kao da hodate po oblacima.\nRebrasti žlebovi međuđona pružaju ekstra fleksibilnost u ključnim delovima stopala.\nPlitak profil za veću mobilnost\nProzračno, mrežasto gornjište koje prijanja\nRebrasti žlebovi međuđona pružaju ekstra fleksibilnost\nBoja: plava - humble blue/white/black\nŠifra artikla: EH2691


Srbija blizu evropskog proseka po stopi nezaposlenosti\nStopa nezaposlenosti u Srbiji je 11,8 odsto što je najmanje u poslednjih 20 i više godina, izjavio je direktor Nacionalne službe za zapošljavanje Zoran Martinović.\n"Na evidenciji Nacionalne službe za zapošljavanje sada je 622.000 ljudi, što je u odnosu na isti period prošle godine manje za devet odsto", istakao je Martinović na Sajmu zapošljavanja organizovanom u okviru Foruma naprednih tehnologija.\n"Za prvih devet meseci više od 200.000 lica prijavljeno je na obavezno socijalno osiguranje, a prethodno su bili na našoj evidenciji. Broj zaposlenih povećan je za 2,4 odsto u odnosu prvih devet meseci prošle godine", rekao je Martinović.\nMartinović je rekao da se u većini gradova i opština u Srbiji privode kraju programi aktivnih mera zapošljavanja. Sajmovi zapošljavala pokazali su se, kako je naveo, kao odlična mera za zapošljavanje i na njima se ove godine predstavilo 1.600 poslodavaca koji su ponudili oko 10.000 radnih mesta.\nU 2016. godini 3.600 nezaposlenih pokrenulo biznis uz pomoć NSZ\nStopa nezaposlenosti mladih smanjena za 8 odsto, ali i dalje visoka


Đorđević: Žreb je samo detalj, važan je ceo turnir – Sport – Dnevni sportski list\n27. октобра 2020. 9:58 PM\nĐorđević: Žreb je samo detalj, važan je ceo turnir\nSelektor “orlova” nije se upuštao u detaljnu analizu protivnika na Eurobasketu.\nSelektor “orlova” spušta loptu i ne želi da pravi dalekosežne računice.\nEkipa Aleksandra Đorđevića saznala je u utorak imena rivala na Eurobasketu 2017, kao i kalendar takmičenja, pa se već znaju obaveze “orlova” u grupnoj fazi.\nPo danima, rivali naše selekcije biće Letonija (1. septembar), Rusija (2. septembar), Turska (4. septembar), Velika Britanija (5. septembar) i dva dana kasnije – Belgija (7. septembar).\nUpitan za sastav grupe u kojoj će njegov tim igrati, Đorđević je izjavio:\n“Žreb grupa je samo jedan od detalja, koji ne odlučuje mnogo toga. Mi takmičenje na Evropskom prvenstvu sagledavamo u celini, jer se naši potencijalni protivnici nalaze u svim grupama“, rekao je selektor za sajt Košarkaškog saveza Srbije.\nOn je dodao da imena protivnika ne utiču na plan i ambicije “orlova”.\n“Imamo zacrtan put i znamo šta nas čeka. Treba se dobro pripremiti za takmičenje, odigrati dobro od početka i zauzeti što bolju poziciju pred eliminacione utakmice, jer dobro znamo da su ‘ukrštanja’ veoma važan faktor kada je u pitanju put do same završnice“, podvukao je Đorđević.


Dodik počasni građanin Trebinja – Informer\nPredsjednik Republike Srpske /RS/ Milorad Dodik prisustvovaće sutra svečanoj sjednici Skupštine opštine Trebinje, na kojoj će mu biti uručena povelja “Počasni građanin Trebinja”, saopšteno je iz kabineta predsjednika Republike.\nSvečana sjednica zakazana je za 11.00 časova.\nNačelnik opštine Trebinje Dobroslav Ćuk rekao je Srni da je predsjednik Dodik zaslužan za doprinos u razvoju ove lokalne zajendice i za nesebičnu pomoć u realizaciji kapitalnih projekata za dobrobit opštine i njenih građana.\n“Predsjednik Dodik je nesumnjivo najzaslužnija ličnost kojoj treba da pripadne ovo priznanje, jer je zahvaljjući njegovom angažovanju posljednjih godina realizovano više infrastrukturnih i drugih projekata u opštini Trebinje“, naglasio je Ćuk.\nOn je dodao da predsjednik RS u svakom momentu i na svakom mjestu bio i ostao prijatelj Trebinja i njegovih stanovnika.\n“Povelja grada” biće uručena i vladiki zahumsko-hercegovačkom i primorskom Grigoriju za zalaganje da Trebinje i Hercegovina budu mjesto duhovnog, ali i ekonomskog i svakog drugog prosperiteta.\n“Zahvaljajući vladiki Grigoriju, Trebinje i njegovi građani posljednjih godina doživjeli su duhovni preporod i našli sebe, vratili se svojim korjenima, izvorištima, ishodištima, duhovno se preobražujući i hvatajući ponovo vjekovni mit dobrote, ljubavi i radosti”, rekao je Ćuk.


Obaveze isplaćivali mimo roka - Akta.ba\nObaveze isplaćivali mimo roka\n04.06.2014. 07:44 / Izvor: Nezavisne novine\nMinistarstvo nauke i tehnologije RS do 28. februara nije isplatilo iznos od 1.560.297 KM, koji se odnosi na obaveze dobavljačima, doznake fizičkim licima i stipendije studentima, magistrantima i doktorantima.\nOvo je suprotno Zakonu o budžetskom sistemu RS tako da izvršenje budžeta ovog ministarstva za 2013. godinu nije moglo biti odobreno. Neisplaćivanje obaveza u roku jedan je od razloga zbog kojeg je Glavna služba za reviziju javnog sektora RS Ministarstvu dala mišljenje s rezervom.\nPored ovoga, ministarstvo i pojedine institucije koje su pod njegovom nadležnošću nisu poštovale Zakon o javnim nabavkama pa je tako od ukupno 41.263 KM putem konkurenskog postupka realizovano 27.242 KM, a ostalo direktnim sporazumom. Isto tako, Akademija nauka i umjetnosti RS realizovala je nabavke u iznosu od 165.473 KM, od čega konkurentskim postupkom 138.200 KM, a direktnim sporazumom 26.272 KM.\n"Ukupna vrijednost sprovedenih nabavki direktnim sporazumom čini 31 odsto u Ministarstvu, odnosno 16 odsto u Akademiji u odnosu na ukupno realizovane nabavke što nije u skladu sa Zakonom o javnim nabavkama BiH", navodi se u nalazu Glavne službe za reviziju javnog sektora RS.\nRebalansom budžeta Ministarstvu nauke i tehnologije RS odobrena su sredstva u iznosu od 7.123.000 KM, a Akademiji nauka i umjetnosti RS u iznosu od 1.334.000 KM. Nakon odobrenog rebalansa, Ministarstvo finansija u cilju održavanja budžetske likvidnosti dostavilo je Ministarstvu nauke i tehnologije obavještenje o smanjenju raspoloživih sredstava za 333.852 tako da su raspoloživa sredstva Ministarstva iznosila 6.789.148 KM.\nZakon o budžetskom sistemu RS\nGlavna služba za reviziju javnog sektora RS.\nrevizija institucija rs\nAkademija nauke i umjetnosti RS\nPravilnik o izmjeni Pravilnika o mjerilima za finansiranje programa naučnoistraživačke saradnje\nPravilnik o načinu formiranja baze podataka i kategorizacije rizičnih uplatilaca doprinosa\nMogućnost ulaganja u hartije od vrijednosti kojima se ne trguje na berzi\nRazmotren nacrt zakona o fiskalizaciji u RS\nRebalansom budžeta u RS-u izdvojeno 13 miliona KM za kupovinu policijski uniformi\nManje sive zone, veći prihodi: Privrednici RS-a za novu fiskalizaciju\nVidović poručila: Budžetski deficit ne može biti veći od 3% BDP-a\nPripremljen nacrt i prijedlog izmjena tri zakona u RS-u\nVidović: Oporavila se privreda i ide uzlaznom putanjom\nIsplaćena sedma emisija obveznica stare devizne štednje\nU izgradnju sistema za navodnjavanje u RS-u uloženo 44,3 miliona KM\nVidović: Vakcinacijom sačuvati zdravstveni i privredni sistem\nZa prevoznike u cestovnom saobraćaju 1,5 miliona KM\nPravilnik o dopunama Pravilnika o uvjetima, načinu obračunavanja, prijavljivanja i uplate doprinosa\nGLAVNA SLUŽBA ZA REVIZIJU JAVNOG SEKTORA REPUBLIKE SRPSKE\nUlica Vuka Karadžića broj 4 78000 Banja Luka


Suvajac je rekao da su poslodavci sa područja prijedorske regije najviše zainteresovani za zapošljavanje diplomiranih pravnika, ekonomista, inženjera, arhitekata, informatičara, tehnologa, psihologa, socijalnih i medicinskih radnika, ali i novinara.\n“Početkom narednog mjeseca Upravni odbor Zavoda za zapošljavanje trebalo bi da na osnovu prispjelih aplikacija odluči koji poslodavci mogu da zaposle visokoobrazovane pripravnike”, rekao je Suvajac.\nOn je dodao da će posebno biti razmatrane aplikacije onih poslodavaca koji imaju proizvodna i izvozno-orijentisana preduzeća i koji namjeravaju i poslije isteka pripravničkog staža zadržati mlade i stručne kadrove.\nPrema riječima Suvajca, na evidenciji Filijale na prvo zaposlenje čeka 250 mladih sa diplomom fakulteta.\n“Tokom prošle godine u okviru projekta `Prvi posao` zaposlena su 82 pripravnika”, rekao je Suvajac.\nProjekat Zavoda za zapošljavanje Srpske pod nazivom “Znanjem do posla” vrijedan je 11.268.000 KM. Fond za zapošljavanje Srpske za realizaciju ovog projekta izdvojiće 6,6 miliona KM, dok će poslodavci koji zaposle pripravnike izdvojiti oko 4,5 miliona KM. Srna\nTagovi: filijala fonda za zaposljavanjeposlodavciprijedorupravni odborzdravko suvajac\nKomentari na članak: U Prijedoru poslodavci najviše traže pravnike i ekonomiste\n24.01.2012 u 17:36\nDa li neko analizira poz(nega)itivne pomake prošlogodišnje akcije “Prvi posao”. Zašto ih ne objavite /Opština Prijedor, Zavod za zapošljavanje, vlada RS/. Koliko je novoprimljenih ostalo da radi ili su samo primljeni i poslati kući a poslodavci uzeli pare kao što je sa Bingom, Robotom. 70% posto primljenih u navedene trgovinske centre danas je na ulici /Zavod za zapošljavanje/


Japan razmatra koje će mere uvesti zbog Olimpijade\nTanjug 31. maja 2021. 11:18\nTOKIO – Japan razmatra da od navijača koji će prisustvovati Olimpijskim igrama u Tokiju zatraži da pokažu negativne rezultate testova na kovid-19 ili evidenciju o vakcinaciji, preneo je danas dnevnik „Jomiuri“, u trenutku kada je novo ispitivanje javnog mnjenja pokazalo da je u javnosti protivljenje Igrama i dalje snažno.\nJapan je u petak produžio vanredno stanje u Tokiju i nekim drugim oblastima do 20. juna, manje od dva meseca od otvaranje Igara, a poverenje javnosti poljuljao je četvrti talas infekcija korona virusom i spor program vakcinacije, preneo je Rojters.\nDolazak posetilaca iz inostranstva već je zabranjen, a očekuje se da će organizatori narednog meseca doneti odluku o tome da li će japanski navijači moći da prisustvuju Igrama, koje treba da budu održane između 23. jula i 8. avgusta, i pod kojim uslovima.\nPored drugih mera poput zabrane glasnog navijanja, „Jomiuri“ navodi da vlada razmatra da li da od posetilaca zatraži da pokažu negativan rezultat testa urađenog u roku od nedelju dana pre prisustva na Olimpijadi.\nVladin glavni portparol Kacunobu Kato rekao je novinarima danas da nije upoznat ni sa jednom odlukom o tom pitanju.


Predsednik: Srbija još ništa nije izgubila u arbitražnom sporu sa bivšim menadžmentom Železare (VIDEO) | Insajder\nPredsednik: Srbija još ništa nije izgubila u arbitražnom sporu sa bivšim menadžmentom Železare (VIDEO)\nPredsednik Srbije Aleksandar Vučić danas je danas u Šidu, odgovarajući na pitanje Insajdera ko je odgovoran što se država nije dovoljno zaštitila ugovoru sa HPK Inženjeringom, rekao da Srbija još ništa nije izgubila u arbitražnom sporu sa bivšim menadžmentom Železare Smederevo.\nŽelezara Smederevo Foto: Srđan Ilić\n"U tom sporu Srbija ništa nije izgubila, nije izgubila ni Železara jer proces još nije konačan. Sve je još u proceduri i borićemo se za tih 10 do 12 miliona evra. To sa HPK biće još borbe", rekao je Vučić novinarima u Šidu.\nOn je rekao da HPK inženjering "nije uspeo ni u jednom procesu i sada je otišao u Ameriku da bi tamo mogao da se naplaćuje od imovine Srbije". Srbija će, po njegovim rečima, formirati dobar tim koji će zastupati državne interese u sporu sa HPK.\nDanas pitamo: Ko će da plati višemilionski dug Železare prema firmi Petera Kamaraša?\nBrnabić o arbitraži po kojoj Železara mora da plati 12 miliona dolara: Sastavićemo impresivan tim\n"Vlada Srbije je mesečno davala između 10 i 12 miliona evra za održavanje Železare i zahvalan sam Kinezima što su kupili tu fabriku", rekao je Vučić.\nOn je pitao kako bi bilo moguće uopšte prodati Železaru, da ona nije sve vreme radila. Dodao je da je zaslužio poverenje naroda, ako ne za druge zasluge, onda zbog toga što je pomogao da se održi Železara i da danas uspešno posluje.\nVlada Srbije je marta 2015. godine zaključila ugovor sa firmom Petera Kamaraša HPK inženjering o upravljanju Železarom. Ugovor je Železara raskinula juna 2016. s obrazloženjem da menadžment nije ispunjavao dogovorene obaveze, posle čega je HPK pokrenuo arbitražni spor.\nNedavno je HPK objavio da je dobio presudu arbitraže iz Londona prema toj kompaniji Železara treba da se isplati odštetu od najmanje 12,4 miliona dolara zbog raskida ugovora.\nHPK je od suda u Vašingtonu zatražio da omogući izvršenje te odluke međunarodne arbitraže.\nMinistarstvo finansija i Vlada tri godine su odbijali da sam obelodane sam ugovor sa HPK Inženjeringom. Insajder je nedavno došao do ugovora iz kojeg se vidi da je firmi HPK Menadžment, čiji je suvlasnik Peter Kamaraš, Železara bila dužna da plaća upravljanje 340.000 evra mesečno bez obzira na uspešnost poslovanja, a uz to su bili predviđeni i različiti bonusi za uspešno poslovanje.


29.08.2019 u 12:51\nMerkel i Putin saglasni da treba ubrzati gasne pregovore\nBERLIN – Nemačka kancelarka Angela Merkel se u telefonskom razgovoru sa ruskim predsednikom Vladimirom Putinom saglasila o potrebi ubrzanja pregovora o budućim ugovorima o tranzitu gasa, saopštila je danas nemačka vlada, prenosi Tanjug. „Oni su naglasili hitnost ubrzavanja pregovora o budućim ugovorima o tranzitu gasa”, rekao je portparol nemačke vlade, a prenosi agencija Rojters.\n08.08.2019 u 16:39\nUslov Danske odlaže završetak projekta „Severni tok 2”\nKOPENHAGEN/MOSKVA – Završetak gasovoda „Severni tok 2” mogao bi da bude odložen za osam meseci i da košta dodatnih 660 miliona evra (740 miliona dolara) zbog problema u obezbeđivanju neophodnih dozvola iz Danske, saopštio je danas operater gasovoda, kompanija „Severni tok 2 AG”. Gasprom je završio više od 70 odsto projekta „Severni tok 2”, kojim bi se ruski gas ispod Baltičkog mora dopremao do Evrope, ali od aprila 2017. čeka na dobijanje dozvola danskih vlasti za polaganje cevovoda u dužini od 147 do 175 km u teritorijalnim vodama Danske, prenosi Tanjug. Gasovod, koji će, prema najavama, udvostručiti godišnji kapacitet postojećeg gasovoda „Severni tok” noseći 55 milijardi kubnih metara godišnje, trebalo bi da prolazi kroz teritorijalne vode Finske, Švedske, Danske i Nemačke. Od\nKomitet Senata SAD podržao sankcije za Severni tok 2\nVAŠINGTON – Komitet za spoljne poslove američkog Senata usvojio je Nacrt zakona o uvođenju sankcija kompanijama i pojedincima koji učestvuju u izgradnji gasovoda Severni tok 2 iz Rusije ka Nemačkoj, prenosi Tanjug. Posao izgradnje gasovoda vodi ruska kompanija Gasprom. Komitet je usvojio Nacrt zakona o zaštiti evropske energetske bezbednosti sa 20 glasova „za” i dva „protiv”, prenosi „Fajnenšel tajms”. „Ovaj nacrt je konkretan, ciljani i pravovremeni način da se suzbije ruski maligni uticaj”, rekao je Džim Riš, predsedavajući Komiteta. On je rekao da će biti sankcionisane kompanije koje učestvuju u postavljanju gasovoda Severni tok 2, ali i Turski tok koji će kad postane operativan ove godine, od Rusije preko Crnog mora dopremati gas u Tursku, a kasnije, kako je predviđeno i u\n26.07.2019 u 17:48\nDrugi krak Turskog toka ići će kroz Bugarsku i Srbiju, ali ne i Grčku\nANTALIJA – Drugi krak gasovoda Turski tok će prolaziti preko teritorije Bugarske, a ne Grčke, i ići će preko Srbije i Mađarske, izjavio je danas ruski ministar energetike Aleksandar Novak na marginama na sastanku rusko-turske međuvladine komisije u Antaliji. „Druga linija Turskog toka proći će kroz Bugarsku, Mađarsku i Srbiju. Krak će ići direktno u Bugarsku”, rekao je on, a prenosi agencija Tass. Novak je takođe podsetio da će kroz prvi krak Turskog toka gas poteći od 1. januara 2020. godine. Prvi krak gasovoda je namenjen snabdevanju domaćeg tržišta Turske, a drugi za zemlje južne i jugoistočne Evrope, javlja Tanjug. Kapacitet svakog kraka je po 15,75 milijardi kubnih metara gasa godišnje. Novak je takođe rekao da propusni kapacitet Turskog toka može biti proširen ako\n„Turski tok” neće stati zbog toga što Bugarska menja graditelje\nIzgradnjom „Turskog toka” preko Bugarske baviće se konzorcijum za razvoj gasa „Bugarska” umesto prvobitno izabranog italijansko-saudijskog „Arkada”, potvrdio je Vladimir Malinov, direktor bugarskog operatera, prenosi bugarski portal „Ekonomik”. Naime, italijansko-arapski konzorcijum je suspendovan, jer dva puta nije dostavio potpunu dokumentaciju u zadatom roku. Osim toga bugarska strana je spremna da smanji cenu ponude 31,5 odsto od početne cene. Rok za zaključivanje ugovora sa novim izvođačem je mesec i po dana. Konzorcijum, koji je suspendovan, ponudio je da se gasovod proširi za 1,1 milijardu evra, dok je ponuda novog – „Bugarska” bila 1,6 milijardi. Rok za izvršenje narudžbine bio je 615 dana. Sve ovo ukazuje na činjenicu da se na početak gradnje ovog gasovoda preko


Tadić i Ban saglasni o početku dijaloga\nGeneralni sekretar Ujedinjenih nacija Ban Ki-mun, danas se sastao sa predsednikom Srbije Borisom Tadićem. Oni su, kako se navodi u saopštenju iz kabineta generalnog sekretara, razmotrili brojne teme, među kojima su situacija na Kosovu i širem području zapadnog Balkana, učešće Srbije u mirovnim operacijama Svetske organizacije i Milenijumski razvojni ciljevi.\nU vezi sa Kosovom, razgovor se posebno fokusirao na izglede za dijalog Prištine i Beograda uz posredovanje Evropske unije. Generalni sekretar Ban je u tom pogledu naglasio važnost konstruktivnog angažovanja strana i izrazio spremnost Ujedinjenih nacija da tome doprinesu.\nPredsednik Srbije je nakon susreta rekao da se sa Banom saglasio da će biti otvoren dijalog Beograda i Prištine, te da bi trebalo da se dotakne svako otvoreno pitanje. Srbija ostaje apsolutno privržena dijalogu, kao formi sporazumevanja, kako bismo na kraju došli do suštinskog i sadržajnog kompromisa, naglasio je Tadić.\nTakođe je istakao da višegodišnji konflikt između srpskog i albanskog naroda mora da se reši na kompromisan način, kako bismo svi zajedno imali evropsku budućnost i ponudili našim građanima bolju životnu perspektivu.\nTadić je naveo da je tokom susreta zaključeno da rezolucija 1244 ostaje na snazi i da je generalnom sekretaru UN još jednom izneo stav da Srbija ni na koji način, ni eksplicitno, ni implicitno, neće priznati jednostrano proglašenu nezavisnost Kosova.


Nova partija šaha na balkanskoj tabli - BIGportal.ba\n19 Oktobra, 2019 19 Oktobra, 2019 083\nDa li će novi američki pristup krizi na Kosmetu doneti rešenje, ili još veće probleme za Srbiju?\nSve doskora američki pristup rešenju problema na KiM bio je apsolutno pogrešan. Za njih je kosovska nezavisnost bila gotova stvar i nepromenljiva činjenica. Suština greške u pristupu je što se od Srbije tražilo (straho)poštovanje zapadne moći i bespogovorno potčinjavanje zapadnim interesima, pre svega SAD, zatim vodećih država EU, te njihovih balkanskih saveznika, tako da za srpske interese nije bilo ni prostora ni razumevanja.\nPROMENA RETORIKE Međutim, kreatori ovakvog pristupa smetnuli su s uma da je u pitanju slobodarski narod koji se lažima, pretnjama i zastrašivanjem ne može pokoriti. Propagandne aktivnosti, zasnovane na suludoj tezi da nas je NATO bombardovao za naše dobro i da su nam NATO bombe donele slobodu, nisu prošle, i samo su produbile odbojan srpski stav prema ovoj agresivnoj vojnoj alijansi. Propaganda NATO lobista zasnovana na toj tezi bila je apsolutno kontraproduktivna i samo je nervirala naše građane.\nSada se dešava nešto sasvim drugo, kao da je neko stavio prst na čelo i shvatio u čemu je greška. Svi su promenili retoriku, pa čak i široko omrznuti srpski NATO lobisti. Odjednom su primetili da i Srbija ima svoje interese. Odjednom nas prihvataju i uvažavaju, ne samo velike zapadne sile nego i značajan deo evropskih država.\nZašto je to tako, i da li se treba prisetiti narodne izreke: „Sve je isuviše lepo da bi bilo istinito“?\nUzrok promene može biti zaključak da je Srbija ojačala, da ima podršku moćnih prijatelja, da se njen geostrateški položaj promenio i da se bez nje ne mogu rešavati problemi u regionu, a kamoli na Kosmetu. Ako pritisci i pretnje više ne daju rezultate, logično je da se traži novi model nastupanja čije konture sada naziremo.\nNije teško razumeti (sa stanovišta interesa SAD i Zapada u celini) da podrška Srbiji može dati daleko bolje rezultate od ucena, ma kakav bio njihov krajnji cilj. Ako pogledamo detalje promena nastupa prema Srbiji, vidimo da nas sada podržava i Višegradska grupa. To i nije neko iznenađenje što se tiče Mađarske, Češke i Slovačke, ali jeste veliko iznenađenje ako se ima u vidu višedecenijski stav Poljske. Neki naši susedi žele jače povezivanje i bolju ekonomsku saradnju, čak i Albanija. Sve to je izvanredno ako je promena iskrena i ako nije iz nekih skrivenih razloga diktirana iz centra za vođenje specijalnog rata.\nPORUKE MARKA ESPERA Bez obzira na vidljive promene, američki pristup rešavanju problema na Kosovu i Metohiji i dalje je konfuzan do mere da svakoga može zbuniti. Dok njihove diplomate čine velike napore u pokušaju da promene srpsko shvatanje izvora opasnosti i problema, nespretne izjave i potezi visokih zvaničnika sve to anuliraju. Tako je novi šef Pentagona Mark Esper već prilikom procedure svog postavljenja pred Odborom za oružane snage američkog Senata govorio o izazovima na Zapadnom Balkanu i nekakvim smernicama budućeg američkog angažovanja u rešavanju problema. Unapred se vidi da to Srbiji neće doneti ništa dobro i da su to planovi koji našu zemlju stavljaju pred nove opasnosti i izazove.\nEsper u tradicionalnom i već pomalo dosadnom stilu tvrdi da Rusija aktivno radi na destabilizaciji Zapadnog Balkana. Zato poziva NATO da objavi rat ruskim dezinformacijama koje prikazuju SAD i NATO u negativnom svetlu. Sve to možda ne bi trebalo da nas se tiče, neka se velike sile suočavaju i obračunavaju, da nije jasnog zaključka da će se medijski rat o kome Esper govori težišno voditi u Srbiji. Znači, dok se deo američke administracije trudi da skrene tokove u pravcu koji bi odgovarao i Srbiji, drugi deo vraća vodu na staru propagandnu vodenicu. Jer Esper kaže: „Pentagon će blisko sarađivati sa svojim saveznicima i partnerima na Balkanu kako bi se povećale njihove mogućnosti odvraćanja od bilo kakvih zloćudnih aktivnosti.“ Kako ovo razumeti nego da Esper mobiliše snage da nas zaštiti od ruskog „malignog“ i „zloćudnog“ uticaja.\nDa stvar bude potpuno jasna, kako i priliči američkom političaru tako visokog ranga, Esper tvrdi da Rusija neće uspeti u svojim pokušajima da destabilizuje Zapadni Balkan jer će je Amerika i NATO u tome sprečiti, kao što su ih sprečili u pokušaju destabilizacije Crne Gore i Makedonije. Da bar to nije spomenuo kao dobar primer, možda bi mu poneki Srbin i poverovao, ovako zasigurno neće. Crna Gora i Makedonija (Severna) su nam tako blizu i tako bliske da mi savršeno znamo šta se tamo događalo i da su ove države uvučene u NATO mimo volje naroda. Što je još gore, u njima se raspiruje antisrpsko raspoloženje i vrši organizovan, državni pritisak na srpsku manjinu. Pritisak do neslućenih granica obrušio se i na Srpsku pravoslavnu crkvu za koju upravo Amerikanci i njihovi sateliti na Balkanu tvrde da je infrastruktura za širenje ruskog malignog uticaja. Dobro je da nam Esper na vreme saopštava kako to oni i u Srbiji nameravaju da obezbede mir i stabilnost – po crnogorskom i makedonskom receptu.\nPARANOJA U SLUŽBI PROPAGANDNOG RATA Nije lako držati pola sveta u stalnoj napetosti pred izmišljenom ruskom opasnošću i u toj dugotrajnoj misiji uvek su potrebne nove ideje predstavljanja supertajnih akcija „surovih“ ruskih obaveštajaca i još surovijeg ruskog predsednika Vladimira Putina. Tako je ugledni „Njujork tajms“, čijim informacijama na Zapadu slepo veruju, objavio kako je otkrivena nova opasna tajna ruska obaveštajna služba pod šifrovanim nazivom „Jedinica 29155“. Toliko je tajna da ni Rusi za nju ne znaju, čak ni ostale ruske obaveštajne službe. Navodno, to je elitna obaveštajna formacija u okviru ruskog obaveštajnog sistema kojom direktno rukovodi predsednik Putin, a koja je specijalizovana za subverzije, sabotaže i atentate po svetu sa ciljem destabilizacije Evrope. Tajnovitost produbljuje informacija da ta služba aktivno deluje skoro deceniju a tek sada je otkrivena.\nMeđutim, nastavak priče potpuno razobličava „fabrikante“ informacije i njihovu pravu nameru. Objašnjenje koje bi trebalo da pojasni rusku opasnost zvuči toliko naivno da se iz aviona vidi da je u pitanju nova spletka i lakrdija. Zapadni kontraobaveštajci su navodno utvrdili da je „Jedinica 29155“ najpre izvela kampanju destabilizacije Moldavije, a zatim su usledile i druge opasne tajne operacije – trovanje trgovca oružjem u Bugarskoj, pokušaj puča u Crnoj Gori, atentat na bivšeg ruskog špijuna u Velikoj Britaniji uz pomoć nervnog otrova i mnoge druge za koje se i ne zna. Kako se tvrdi, iako su sve te operacije nosile jasne otiske ruskih obaveštajnih službi, kontraobaveštajci sve dosad nisu zaključili da je u pitanju velika ruska tajna akcija destabilizacije Evrope, nego su ih gledali kao izolovane i nepovezane slučajeve.\nVIRTUELNA I STVARNA OPASNOST Američki stratezi specijalnog rata pokušavaju da nam što realnije predstave neku izmišljenu, virtualnu opasnost sa Istoka kako ne bismo videli realnu i stvarnu opasnost sa Zapada, što je u ovoj fazi pridobijanja srpskog poverenja veoma važno. Zato lansiraju „informacije“ o planovima Rusa koji bi trebalo da nas zabrinu. Međutim, mi ovde odavno znamo da je „Njujork tajms“ (i mnogi drugi mediji) u funkciji propagandne mašinerije CIA. Proturaju namerne terminološke greške koje navode na pogrešan zaključak. Tako, na primer, Skripalja nazivaju dvostrukim agentom ili ruskim špijunom, iako nema nikakve dileme da je on ruski pukovnik, ali britanski špijun.\nZa utvrđivanje nekih drugih istina i činjenica novinari jakih medijskih kuća na Zapadu nisu tako vispreni, iza čega se krije namera da prljave poslove njihovih obaveštajnih službi podmetnu suprotnoj, ruskoj strani. Nedavno su ruski agenti bili osumnjičeni da su fizički likvidirali zvaničnika Kremlja Olega Smolenkova, i to zajedno sa suprugom i troje dece. Ceo svet bio je zgrožen i zabrinut za sudbinu ove porodice jer su zvanično proglašeni nestalim za vreme odmora u Crnoj Gori. Kasnije se ispostavilo da je Smolenkov špijun CIA angažovan na sagledavanju okruženja i aktivnosti predsednika Putina, te da je planski izvučen iz Rusije u SAD kada se posumnjalo da je „provaljen“ i da mu preti opasnost od hapšenja.\nStiče se utisak da, u stvari, prljave igre i akcije sve vreme izvode moćne zapadne obaveštajne službe dok uporno i neargumentovano napadaju Rusiju, a da su ruske obaveštajne službe više zaokupljene razobličavanjem protivničkih prljavih akcija koje im se perfidno podmeću. Tako nešto se dešava i na Balkanu, i što je još gore, prema američkim najavama prljave obaveštajne igre će se nastaviti pod maskom borbe protiv ruskog „malignog“ uticaja. Naravno da Srbija neće nasesti na to ma šta se dešavalo u narednoj „partiji šaha“ na balkanskoj tabli.\nPRIDOBIJANjE POVERENjA SRBIJE Teško je poverovati da će novu partiju šaha na balkanskoj tabli započeti Aljbin Kurti, i to belim figurama, a da će moćne zapadne sile biti samo sufleri i kibiceri. Mnogo je verovatnije da se američka diplomatija rastrčala po Balkanu upravo zato da se brojni potezi definišu unapred. Nije američka administracija detaljno usmerila zamenika pomoćnika državnog sekretara Metjua Palmera kako da rešava „kosovsko pitanje“ i pojačala američke „argumente“ slanjem Trampovog čoveka od najvećeg poverenja Ričarda Grenela, o istom pitanju, da bi odlučivao Aljbin Kurti a oni samo savetovali i sugerisali. Oni su došli da zahtevaju i upravljaju događajima puni uverenja da će brzo pronaći pravo rešenje. Pravo pitanje je šta je za njih pravo rešenje i šta im je u stvari pravi cilj.\nOd Srbije se očekuje da nakon intenzivnih jesenjih susreta i sastanaka poveruje u iskrene i dobre namere, ne samo Amerike i vodećih država EU nego i država u našem okruženju koje su tradicionalno neprijateljske prema srpskom narodu. Nova strategija pridobijanja poverenja Srbije već se nazire, a okvirno je definiše upravo Ričard Grenel. Po njemu, ključ rešenja je u balkanskom povezivanju i ekonomskoj saradnji, a oduševljeni pristanak Edija Rame i Zorana Zaeva na široku saradnju sa Srbijom samo je pokazatelj da su Amerikanci već povukli prve poteze dok Aljbin Kurti još nije ni seo za šahovsku tablu. Njegovi neprimereni antisrpski komentari i potezi već u procesu sastavljanja „vlade Kosova“ prolaznog su karaktera jer on nije ličnost koja se može odupreti američkim zahtevima.\nAmerikanci su ponovo loše procenili situaciju. Žele da „kosovski problem“ reše brzo, a uslov je da pre toga steknu srpsko poverenje, što je za kratko vreme nemoguće. Već u prvim kontaktima Grenel i Srbiju i „Kosovo“ naziva američkim partnerima, dok svi znaju da je to licemerno i da nije tačno. Kao što je već rečeno, Amerikanci su albanski saveznici i zaštitnici u ratu i u miru i bez njihove direktne podrške lažna država Kosovo ne bi postojala, dok su Srbiju tretirali što kao neprijatelja, što protivnika, i u tom pogledu nema vidljivih promena. Rusi nas upozoravaju da je Grenelova misija obična igra i da se Srbiji priprema nova podvala što znači da i oni budno prate dešavanja. Istovremeno upozoravaju da neće dozvoliti da se i ovoga puta izigraju srpski interesi.\nKome verovati i nije neka dilema, jer znamo da je srpske interese i do sada otvoreno branila Rusija. Amerikanci su albanske interese i otimanje srpske teritorije branili kao svoje. O pitanju tih stavova nema velikih promena i zato se u novu rundu pregovora, do kojih će sigurno doći, po istom principu kako se uključe Amerikanci, moraju uključiti i Rusi. Dobro je što se oni nude i prihvataju takvu ulogu. Prepustiti sve Amerikancima samo zato što oni imaju moć da upravljaju stavovima Albanaca bila bi velika i nepopravljiva greška, jer već u ovoj fazi pripreme pregovora ponovo se od Srbije traži sve i svašta, a ne nudi joj se ništa sem nekakvog partnerstva sa onima koji su nas donedavno smatrali neprijateljima.


DOBOJ, Novi pravilnik o organizaciji i sistematizaciji radnih mjesta i novi pravilnik o radu na Željeznicama Republike Srpske, kojim je planirano da to javno preduzeće ovu godinu završi s 2.834 radnika, narednu s 2.684, a 2019. godinu sa 2.534 zaposlena, biće razmatran na vanrednoj sjednici Skupštine akcionara, zakazanoj za 13. april.\nŽeljeznice Republike Srpske trenutno zapošljavaju oko 3.100 radnika.\nPredsjednik Samostalnog sindikata transportne djelatnosti Zlatko Marin rekao je juče novinarima u Doboju da je s upravom Željeznica Republike Srpske usaglašen veliki broj pirimjedbi na novi pravilnik, te da bi u naredna dva dana trebalo da budu riješeni problemi koji se, između ostalog, odnose na višak radnika.\n-S obzirom na najavljenu izmjenu penzionog zakona, nadamo se da će u prvi mah biti riješen sav višak radnika. Na osnovu sadašnjeg zakona, već imamo ljude koji ispunjavaju uslove za penziju, a koju ne mogu da ostvare jer im nisu uplaćeni doprinosi – rekao je Marin.\nPredsjednik Samostalnog sindikata održavanja šinskih vozila Goran Čamdžić tvrdi da su radnici u radionicima najviše oštećeni novom sistematizacijom, jer su ukinuta neka neophodna radna mjesta, dok su ostala s visokom stručnom spremom, a koja nisu potrebna Željeznicama.\nSindikalci su naveli i da neće biti pokretanja disciplinskih postupaka protiv radnika koji su protestovali u martu, kao ni ukidanja satnica, dok će se odsustvo s posla odbiti od godišnjeg odmora ili preraspodjelom narađenih sati.\nNovi pravilnik o organizaciji i sistematizaciji radnih mjesta na Željeznicama RS-a predviđa da se pitanje viška radnika riješava penzionisanjem, raspoređivanjem radnika u druga društva i isplatom otpremnina. Fena\nTagovi: banjalukadobojgoran camdzicotkazipravilnik o radu na Željeznicama RS-azeljeznice srpskezlatko marin\n21.08.2018 | 13:42\nKomentari na članak: Željeznice Srpske do kraja godine otpuštaju 300 radnika\n11.04.2017 u 16:53\nako BIH politika nema perspektive kao sto je to dokazala, onda nema smisla ni za 1 radnika


JOKSIMOVIĆ: VLADA ĆE SE POZABAVITI SLOBODOM MEDIJA - Magločistač\nPočetna U fokusu JOKSIMOVIĆ: VLADA ĆE SE POZABAVITI SLOBODOM MEDIJA\nPostavio/la: MagločistačObjavljeno: 18.04.2018 Kategorija: U fokusuNema komentara\nMinistarka za evropske integracije Jadranka Joksimović izjavila je da je Srbija zadovoljna izveštajem Evropske komisije (EK) jer daje osnovu za otvaranje novih poglavlja, dok je šef delegacije Evropske unije u Srbiji Sem Fabrici istakao da je izveštaj ohrabrenje Vladi da zemlju vodi odlučnije na evropskom putu.\nFabrici je novinarima u Vladi Srbije rekao da se u izveštaju konstatuje da nije bilo napretka u slobodi izražavanja, ali da ceni izjavu ministarke Joksimović da će se Vlada Srbije pozabaviti tim pitanjem jer je sloboda izražavanja jedna od osnovnih vrednosti EU.\nJoksimović je izjavila da se u izveštaju Evropske komisije ocenjuje da Srbija nije napredovala u oblasti slobodne medija i slobode izražavanja i dodala da će Vlada Srbije raditi na tome.\n„Ima aktivnosti, ali nema napretka. Uzimamo za ozbiljno sve što je napisano u izveštaju“, rekla je Joksimovićeva na konferenciji za novinare u Vladi Srbije.\nFabrici je ocenio da ceni to što je ministarka Joksimović rekla da će se Vlada Srbije pozabaviti pitanjem slobodne medija i slobode izražavanja.\n„U oblasti slobode izražavanja ocenjeno je da Srbija nije ostvarila nikakav napredak, ali cenim što je ministrka rekla da će se Vlada pozabaviti tim pitanjem, jer je to veoma važno za Evropsku uniju“, kazao je Fabrici.


Hrvatska: Novi paket mera podrške u kontekstu energetske krize, HEP da poturi leđa - Serbia Energy\nSerbia Energy Balkan I Energetika|Region energetika|Hrvatska: Novi paket mera podrške u kontekstu energetske krize, HEP da poturi leđa\nHrvatska: Novi paket mera podrške u kontekstu energetske krize, HEP da poturi leđa\nHrvatski premijer Plenković je u sredu najavio paket mera za smanjenje uticaja rasta cena energije. Pored ograničenja cena goriva, hrvatska vlada će povećati i podršku za socijalno ugrožena domaćinstva, a kod cene energije i gasa osloniće se na HEP, koji može preuzeti deo tereta na svoja leđa i smanjiti udar na građane, rekao je Plenković.\nVlada će sastaviti paket mera za smanjenje udara rasta cena energenata na građane ukoliko cene nastave da rastu, najavio je premijer. „U slučaju povećanja cena, osim limitiranja cena goriva, podići ćemo i naknade za socijalno ugrožena domaćinstva, a kod cene struje i gasa osloniti se na HEP koji može preuzeti deo na svoja leđa i smanjiti udar na građane“, rekao je Plenković odgovarajući na pitanja poslanika.\nKao treći element, Plenković je naveo PDV, koji iznosi 13% na električnu energiju i 25% na gas.\nOn je rekao da je rast cena energenata uzrokovan poremećajem u snabdevanju, kovid krizom i velikom potražnjom. „Domaćinstva u Hrvatskoj nisu videla još rast cena struje niti će ih doživeti do 1. aprila, a ista je stvar i s cenom gasa”.\nOgraničenje cene goriva\nNajavio je kako bi država ponovno mogla da ograniči cene goriva, ako one budu rasle i naredne nedelje. „Ukoliko imamo procenu da će cena iduće nedelje rasti, mi ćemo opet limitirati sva goriva, osim premiuma“.\nHEP je nedavno uzeo 300 miliona evra kredita za tekuću likvidnost i investicije, koje su za ovu godinu planirane na rekordnih četiri milijarde kuna (534,5 miliona evra). Taj plan verovatno će se sada revidirati, jer će vladin paket pomoći domaćinstvima itekako koštati, pošto je cena električne energije i gasa na tržištu izuzetno visoka.\nŠta će se dešavati sa cenama za privredu – s obzirom da je električna energija poskupela i do 300%, nije rečeno, ali to će bez sumnje biti jak motor za rast inflacije.


Total paketi Telenora: Neograničeni pozivi ka svim mrežama u Crnoj Gori! – Volim Podgoricu\nHome / NOVOSTI / Društvo / Total paketi Telenora: Neograničeni pozivi ka svim mrežama u Crnoj Gori!\nTotal paketi Telenora: Neograničeni pozivi ka svim mrežama u Crnoj Gori!\nPrvi put na tržištu, Telenor lansira postpejd familiju „Total“ paketa, koji donose neograničene pozive i poruke ka svim mrežama u Crnoj Gori. Osim neograničene komunikacije, paketi sadrže i značajnu količinu internet saobraćaja- od četiri do 16 gigabajta, u zavisnosti od paketa koji korisnici izaberu. Novi paketi omogućavaju i korišćenje od tri do pet popularnih aplikacija, te korisnici mogu odabrati kombinaciju koja im najviše odgovara. To mogu biti neke od društvenih mreža, Viber, ali i premijum aplikacije, kao što su HBO GO, Deezer, NBA ili Nickelodeon. Za svaku izabranu aplikaciju, Telenor dodjeljuje deset dodatnih gigabajta interneta za njihovo korišćenje.\nSvi paketi mogu se aktivirati sa ili bez kupovine uređaja, koji su u Telenoru dostupni i kroz kupovinu na rate. Više informacija o novoj ponudi objavljeno je na sajtu www.telenor.me .


NOVI ZAKON O FISKALIZACIJI - U SUSRET NOVOM SISTEMU FISKALIZACIJE I NOVIM PRAVILIMA KOJA SE PRIMENJUJU OD 01. JANUARA 2022. GODINE: Paragraf organizuje vebinar 30. septembra 2021. godine\nKompanija Paragraf organizovaće vebinar na temu "Novi Zakon o fiskalizaciji - u susret novom sistemu fiskalizacije i novim pravilima koja se primenjuju od 01. januara 2022. godine", 30. septembra 2021. godine.\nVebinar je namenjen računovođama, poreskim savetnicima, finansijskim direktorima, kao i svim licima koja u svom radu primenjuju propise o fiskalizaciji i vrše promet na malo. Učesnici vebinara će se kroz predavanja i odgovore na pitanja upoznati sa novim pravilima koja donosi Zakon o fiskalizaciji ("Sl. glasnik RS", br. 153/2020) i usvojeni podzakonski akti.\nZa primenu novog Zakona o fiskalizaciji doneti su brojni podzakonski akti koji donose nova pravila u pogledu fiskalnih uređaja, fiskalnih računa, korišćenja bezbednosnog elementa i obaveza koje se odnose kako na pripreme za prelazak sa starog modela na novi sistem fiskalizacije, tako i na nove obveznike.\nTakođe, nova Uredba o određivanju delatnosti kod čijeg obavljanja ne postoji obaveza evidentiranja prometa na malo preko elektronskog fiskalnog uređaja ("Sl. glasnik RS", br. 32/2021)predviđa dosta manji broj izuzetaka od obaveze evidentiranja prometa na malo, u odnosu na trenutno važeće rešenje.\nNa vebinaru će biti reči kako o pripremama za prelazak na novi sistem fiskalizacije, tako i o novim pravilima koja će se primenjivati od 1.januara 2022. godine.\nObveznici fiskalizacije i delatnosti koje su izuzete od obaveze evidentiranja preko fiskalnih uređaja\nNovi fiskalni uređaji\nČuvanje i zaštita podataka u internoj memoriji fiskalnog uređaja\nDostavljanje podataka Poreskoj upravi\nKorišćenje bezbednosnog elementa\nEvidentiranje prometa na malo putem interneta\nObaveza prijave poslovnih prostorija\nObavezne pripreme zaključno sa 31.12.2021. godine\nAna Đorđević, Odgovorni urednik izdanja - koordinator časopisa „Poresko-računovodstveni instruktor“\nDetaljne informacije o vebinaru (način prijave, informacije u vezi sa kotizacijom i ostale korisne informacije) možete saznati na ovoj stranici.\nIzvor: Redakcija, 16.08.2021.